hotchpotch/miracl-hf-unified huggingface dataset:
মাইক গ্যাটিং
মাইকেল "মাইক" উইলিয়াম গ্যাটিং, ওবিই (; জন্ম: ৬ জুন, ১৯৫৭) লন্ডনের কিংসবারিতে জন্মগ্রহণকারী ইংল্যান্ডের সাবেক প্রথিতযশা আন্তর্জাতিক ক্রিকেটার। ১৯৭৭ থেকে ১৯৯৫ সাল পর্যন্ত ইংল্যান্ড ক্রিকেট দলের প্রতিনিধিত্ব করেন। ১৯৮৬ থেকে ১৯৮৮ মেয়াদকালে ইংল্যান্ডের টেস্ট দলে নেতৃত্ব দেন। প্রথম-শ্রেণীর ক্রিকেটে মিডলসেক্সের পক্ষে ১৯৭৫ থেকে ১৯৯৮ সাল পর্যন্ত খেলেন ও ১৯৮৩ থেকে ১৯৯৭ পর্যন্ত অধিনায়কের দায়িত্ব পালন করেন। এছাড়াও তিনি ১৯৯০ সালে দক্ষিণ আফ্রিকায় বিদ্রোহী দলের সফরে দলনেতার ভূমিকায় অবতীর্ণ হয়েছিলেন। বর্তমানে তিনি ইসিবি’র ক্রিকেট অংশীদার বিভাগে পরিচালকের দায়িত্ব পালন করছেন। এছাড়াও মেরিলেবোন ক্রিকেট ক্লাবের প্রেসিডেন্ট হিসেবে ছিলেন মাইক গ্যাটিং।
পেশাদারী ক্রিকেটে অংশগ্রহণের পূর্বে ওয়াটফোর্ড ইউনাইটেড দলের হয়ে ফুটবল খেলতেন। তবে, অধিকাংশ সময়েই তিনি সংরক্ষিত খেলোয়াড় ছিলেন। কুইন্স পার্ক রেঞ্জার্সের হয় অনুশীলনী খেলায় চৌদ্দ বছর বয়সী গোলরক্ষক হিসেবে গ্যাটিং বলেছিলেন যে, তিনি ছিলেন খুবই খাঁটো ও মোটা। পরবর্তীতে ক্রীড়া ভবিষ্যৎ জীবন গড়তে তিনি ক্রিকেটের দিকে ঝুঁকে পড়েন। এরফলে কুইন্স পার্ক রেঞ্জার্স দল ঐ দিনই ফিল পার্কস নামক একজন ফুটবলারকে দলে চুক্তিবদ্ধ করায়।
ঘরোয়া ক্রিকেটে গ্যাটিং তাঁর সমগ্র খেলোয়াড়ী জীবনে বেশ সফলকাম ছিলেন। কিন্তু ইংল্যান্ড ক্রিকেট দলে খেলার জন্য তাঁকে বেশ কয়েক বছর সক্ষমতা যাচাই করতে হয়েছে। টেস্ট ক্রিকেটের ন্যায় উঁচু স্তরের ক্রিকেটে অবস্থান করে অর্ধ-শতক রানকে শতকে রূপান্তর করতে শুরুতে তাঁকে বেশ কষ্ট করতে হয়েছে। সেঞ্চুরি করার জন্য তাঁকে তাঁর ৫৪তম টেস্ট ইনিংস পর্যন্ত অপেক্ষা করতে হয়। তিনি সর্বসাকুল্যে ১০টি সেঞ্চুরি হাঁকান। মাদ্রাজের এম. এ. চিদাম্বরম স্টেডিয়ামে তিনি নিজস্ব সর্বোচ্চ ২০৭ রান করেন। এ দ্বি-শতক রানটি ছিল যে-কোন ইংরেজ ক্রিকেটারের ভারতের মাটিতে দ্বিতীয় ঘটনা। ঘটনাক্রমে একই ইনিংসে গ্রেইম ফাওলার ইংল্যান্ডের পক্ষে প্রথম দ্বি-শতক হাঁকিয়েছিলেন। ১৯৮৬-৮৭ মৌসুমে অস্ট্রেলিয়ার বিপক্ষে অ্যাশেজ সিরিজ বিজয়ী ইংল্যান্ড দলের অধিনায়ক ছিলেন।
সীতাকুণ্ড সরকারি আদর্শ উচ্চ বিদ্যালয়
সীতাকুন্ড সরকারি আদর্শ উচ্চ বিদ্যালয় বাংলাদেশের চট্টগ্রাম জেলার সীতাকুন্ড থানায় অবস্থিত। মাওলানা ওবায়দুল হকের অর্থনৈতিক সহযোগিতায় ও পিডব্লিওডি-এর দানকুত জমিতে ১৯১৩ সালে বিদ্যালয়টি প্রতিষ্ঠিত করা হয়। প্রখ্যাত ভাষাবিদ মুহম্মদ শহীদুল্লাহ তাঁর কর্মজীবনে স্বল্পসময়ের জন্য এ বিদ্যালয়ে প্রধান শিক্ষকের দায়িত্ব পালন করেছিলেন।
সীতাকুন্ড সরকারি আদর্শ উচ্চ বিদ্যালয়, সীতাকুন্ডে অবস্থিত শিক্ষা প্রতিষ্ঠানের মধ্যে সবচেয়ে প্রাচীন। এটি ১৯১৩ সালে প্রতিষ্ঠিত হয়। তবে, বিদ্যালয়টি জুন ০১, ১৯৮৫ সালে সরকারীকরণ করা হয়। সীতাকুন্ডে একমাত্র সরকারি স্কুল হিসেবে প্রতিষ্ঠালগ্ন হতে এর বেশ সুনাম রয়েছে। প্রতিষ্ঠাকাল থেকে এখানে শুধুমাত্র বালকরাই পড়তে পারতো, তবে ২০১৩ সাল থেকে প্রথমবারের মতো বালিকাদেরও ভর্তির সুযোগ সৃষ্টি হয়েছে।
স্কুলটি ২টি ভবন নিয়ে গঠিত। এর মধ্যে বিজ্ঞানাগার, প্রশাসনিক কক্ষ, এছাড়া একটি মসজিদও রয়েছে। বিদ্যালয়ের পাশে রয়েছে একটি সুবিশাল মাঠ এবং সামনে পেছনে রয়েছে দুটি সুবিশাল দিঘী। বিদ্যালয়ের পাঠাগারে রয়েছে ২৫০০-এর অধিক বই।
বিদ্যালয়টিতে ৫-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে শিক্ষকের সংখ্যা ২৫ জন। স্কুলের ছাত্রসংখ্যা ১০০০-এর অধিক জন।
স্ল্যাশ
সাউল হাডসন (; জন্ম: জুলাই ২৩, ১৯৬৫ - যে নামে পরিচিতিঃ স্ল্যাশ) একজন ব্রিটিশ সঙ্গীতশিল্পী ও গীতিকার। তিনি ৭০ এবং ৮০র দশকে মার্কিন হার্ড রক ব্যান্ড গান'স এন্ড রোজেসএর প্রাক্তন লিড গিটারিস্ট হিসেবে বিশ্বব্যাপী পরিচিত। পরের দিকে তিনি স্ল্যাশ'স স্নেকপিট নামের একটি ব্যান্ড দল প্রতিষ্ঠা করেন। স্ল্যাশ তার পরে সুপারগ্রুপ, ভেলভেট রিভলবার নামের ব্যান্ড দলের সহ প্রতিষ্ঠাতা হিসেবে ভুমিকা পালন করেন এবং ২০০০ সালের মাঝের দিকে তিনি তার খ্যাতি ফিরে পান। স্ল্যাশ ২০০৯ সালে টাইম ম্যাগাজিনএর দ্যা টেন বেস্ট ইলেট্রিক গিটার প্লেয়ারসএ রানার আপ হন। এবং ২০১১ সালে রোলিং স্টোন তাকে দ্যা হান্ড্রেড গ্রেটেস্ট গিটারিস্টস অফ অল টাইম এ ৬৫ তম স্থান দেয়।
ফাহাদ আহমেদ
ফাহাদ আহমেদ খান (; জন্ম: ৫ ফেব্রুয়ারি, ১৯৮২) হলেন একজন পাকিস্তানী বংশোদ্ভূত অস্ট্রেলিয়ান আন্তর্জাতিক ক্রিকেটার যিনি বর্তমানে বিগ ব্যাশ লীগে মেলবোর্ন রেনিগেডস দলের হয়ে খেলছেন। ফাহাদ ২০১৩ সালের জুলাইয়ে অস্ট্রেলিয়ান নাগরিকত্ব লাভ করেন। এখনও পর্যন্ত তিনি অস্ট্রেলিয়া দলের হয়ে ৩টি একদিনের আন্তর্জাতিক এবং ২টি টুয়েন্টি২০ আন্তর্জাতিক ম্যাচ খেলেছেন।
ফাহাদ মারঘুজ, খাইবার পাখতুন প্রদেশে জন্মগ্রহণ করেন এবং স্থানীয় প্রতিযোগীতায় সয়াবি জেলার হয়ে ক্রিকেট খেলে শুরু করেন। ডান-হাতি লেগ স্পিনার হিসাবে ২০০৫ সালে এবোটাবাদ দলের হয়ে তার প্রথম শ্রেণীর আত্মপ্রকাশ হয়। ফাহাদ কয়েদ-ই-আজম ট্রফিতে পাকিস্তান কাস্টমস এয় হয়ে ২০০৯ সালে প্রথম শ্রেণীর ক্রিকেটে পুনরায় খেলা শুরু করেন এবং এছাড়াও বছরের পরের ম্যাচগুলো এবোটাবাদের হয়ে আরও তিনটি ম্যাচ খেলেন। তার সেরা বোলিং পরিসংখ্যান হল ৬ উইকেটে ১০৯ রান যেটি ২০০৯ সালের জানুয়ারিতে করাচী হোয়াইটের বিরুদ্ধে পাকিস্তান কাস্টমস হয়ে খেলেছিলেন।
জেভিয়ার ডোহার্টি
জেভিয়ার ডন ডোহার্টি (; জন্ম: ২২ নভেম্বর ১৯৮২ স্কটসডেল, তাসমানিয়া) হলেন একজন অস্ট্রেলিয়ান ক্রিকেটার যিনি তাসমানিয়ার দলের হয়ে ঘরোয়া ক্রিকেট এবং অস্ট্রেলিয়া জাতীয় দলের হয়ে আন্তর্জাতিক ক্রিকেট খেলে থাকেন। তিনি একজন বা-হাতি ব্যাটসম্যান এবং ধীরগতির বা-হাতি অর্থডক্স বোলার। তাসমানিয়ার হয়ে একদিনের ক্রিকেটে সাফল্য লাভের পর, ডোহার্টি নভেম্বর ২০১০ সালে মেলবোর্ন ক্রিকেট গ্রাউন্ডে শ্রীলঙ্কার বিপক্ষে অস্ট্রেলিয়ার হয়ে তার একদিনের আন্তর্জাতিক আত্মপ্রকাশ হয়। ঐ মাসের শেষের দিকে, তিনি দলের স্পিনার নাথান হারিৎজের বদলে তিনি গাব্বায় ইংল্যান্ডের বিরুদ্ধে টেস্ট অভিষেক ঘটে। তার পিঠের আঘাতের কারনে অস্ট্রেলিয়ার ২০১১ সালের বিশ্বকাপ দলে নির্বাচন করা হয়নি।
তিনি দক্ষিণ হোবার্ট/স্যান্ডী বে ক্রিকেট ক্লাবের হয়ে ক্লাব ক্রিকেট খেলেছেন এবং এছাড়াও নিউজিল্যান্ড মধ্যে ২০০২ সালের অনূর্ধ্ব-১৯ ক্রিকেট বিশ্বকাপও খেলেছেন। তিনি মাত্র ১২ বছর বয়সে নিজের শহর জর্জ টাউনে এনটিসিএতে প্রথম-শ্রেণীতে ক্রিকেট খেলেন।
দোহার্টি তার একদিনের আন্তর্জাতিক অভিষেক ম্যাচে শ্রীলঙ্কানদের বিরুদ্ধে ১০ ওভার বলে অসাধারণভাবে ৪৬ রান দিয়ে ৪ উইকেট লাভ করেন।
ভূস্থির কক্ষপথ
ভূস্থির কক্ষপথ বা ভূস্থির ক্রান্তিয় কক্ষপথ বা জিইও () হল পৃথিবীর ক্রান্তিয় অঞ্চলের ৩৫,৭৮৬ কিলোমিটার ওপরে পৃথিবীকে কেন্দ্র করে একটি ঘুর্ণায়মান গোলাকৃতি কক্ষপথ। এই কক্ষপথে কোন বস্তুর ঘূর্নন গতি পৃথিবীর আহ্নিক গতির সমান অর্থাৎ পৃথিবী যে সময়ে একবার নিজ অক্ষে আবর্তন করে ঠিক একই সময়ে কৃত্রিম উপগ্রহটি পৃথিবীকে একবার আবর্তন করে। ভূস্থির কক্ষপথে অবস্থিত কৃত্রিম উপগ্রহগুলিকে পৃথিবী থেকে পর্যবেক্ষন করা হলে তা একই জায়গায় অবস্থান করে বলে মনে হয়। আবহাওয়া ও যোগাযোগ উপগ্রহগুলো সাধারণত ভূস্থির কক্ষপথে স্থাপন করা হয়।
ভূস্থির উপগ্রহগুলো যেহেতু পৃথিবীর একটি নির্দিষ্ট স্থানের উপর স্থির থাকে তাই এর সংকেত গ্রহণ করার অ্যান্টেনাগুলোকে সংকেত গ্রহণের জন্য তাদের অবস্থার পরিবর্তন করতে হয় না। অ্যান্টেনাগুলো আকাশের একটি নির্দিষ্ট দিকে তাক করে স্থায়ী ভাবে বসিয়ে দেওয়া যায়। ভূস্থির কক্ষপথ জিওসিংক্রোনাস বা ভূ-যুগপৎ কক্ষপথের একটি প্রকরণ।
১৯২৮ জিওসিংক্রোনাস কক্ষপথের সর্বপ্রথম ধারণা দেন হারমেইন পটিকনিক। তবে তিনি ব্যাপকভেবে এই ধারনাটি ব্যক্ষা দেন নি। পরবর্তিতে বিখ্যাত বৃটিশ বিজ্ঞান কল্পকাহিনী লেখক আর্থার সি ক্লার্ক এই ধারনাটির উপর সামগ্রিক আলোকপাত করেন। ১৯৪৫ সালে তিনি এই বিষয়ে একটি লিখা প্রকাশ করেন যার নাম ছিল "এক্সট্রা টেরিস্ট্রিয়াল রিলে" । এই প্রকাশনাতে তিনি কৃত্রিম উপগ্রহের মাধ্যমে সারা বিশ্বে যুগপৎ ভাবে বেতার সম্প্রচার করার একটি ধারনা প্রদান করেন। এজন্য এই কক্ষপথকে "ক্লার্ক অরবিট" ও বলা হয়।
জোশ হজলউড
জোশ রেগিনাল্ড হজলউড (); (জন্ম: নিউ সাউথ ওয়েলস, ৮ জানুয়ারি ১৯৯১) হলেন একজন অস্ট্রেলীয় প্রথম শ্রেণীর ক্রিকেটার যিনি বর্তমানে নিউ সাউথ ওয়েলস এবং অস্ট্রেলিয়ার জাতীয় দলে খেলছেন।
তিনি নভেম্বর ২০০৮ সালে নিউজিল্যান্ড সফরে সিডনি ক্রিকেট গ্রাউন্ডে মাত্র ১৭ বছর বয়সে আত্মপ্রকাশ করেন, যার ফলে তরুণ বয়সেই তার কর্মজীবন শুরু হয়। তিনি নিউ সাউথ ওয়েলসের প্রতিনিধিত্বকারী সর্বকনিষ্ঠ ফাস্ট বোলার এবং ২২ জুন ২০১০ সালে তার একদিনের আন্তর্জাতিক অভিষেক ঘটে যার ফলে তিনি অস্ট্রেলিয়ার অভিষেক হওয়া সর্বকনিষ্ঠ খেলোয়াড়ের মর্যাদা লাভ করেন।
একটি ডান-হাতি ফাস্ট বোলার হিসেবে তিনি অস্ট্রেলিয়া অনূর্ধ্ব-১৯ এবং ২০০৮ সালের অনূর্ধ্ব-১৯ বিশ্বকাপের জন্য অস্ট্রেলিয়ার স্কোয়াডের কনিষ্ঠ সদস্য ছিলেন।
তিনি ২০১৪ সালের আইপিএলে আত্মপ্রকাশ করবেন। ২০১৪ সালের আইপিএলের খেলোয়াড়দের নিলামে মুম্বই ইন্ডিয়ান্স তাকে ৫০ লাখ রুপিতে কিনে নেয়।
জ্যাকসন বার্ড
জ্যাকসন মুনরো বার্ড (জন্ম: ১১ ডিসেম্বর ১৯৮৬) হলেন একজন ক্রিকেটার যিনি অস্ট্রেলিয়ার হয়ে টেস্ট ম্যাচ এবং তাসমানিয়ার হয়ে প্রথম শ্রেণীর ক্রিকেট খেলে থাকেন। বার্ড হলেন মূলত একজন ফাস্ট বোলার। তবে তিনি ডান হাতে ব্যাটিংও করতে পারেন।
২০১২ সালের মার্চে, বার্ড বেলেরাইভ ওভালে ওয়েস্টার্ন অস্ট্রেলিয়ার বিরুদ্ধে একটি হ্যাট্রিক করেন। তিনি ১১/৯৫ ম্যাচ সংখ্যায় খেলা শেষ করেন এবং ২০১১-১২ শেফিল্ড শিল্ড সিজনের ফাইনালে তাসমানিয়াকে নিয়ে যেতে সাহায্য করেন।
১০টি শেফিল্ড শিল্ড খেলায় বার্ড ৬২ উইকেট লাভ করেন। এই পর্যায়ের প্রতিযোগিতার এটি ১২০ বছরের ইতিহাসে সবচেয়ে ভালো ছিল- যাতে ১৭.৩০ গড়ে এবং ৩৬.১ স্ট্রাইক।
ড্যানিয়েল ক্রিস্টিয়ান
ড্যানিয়েল ট্রেভর ক্রিস্টিয়ান (জন্ম: ৪ মে, ১৯৮৩; নিউ সাউথ ওয়েলস) হলেন একজন অস্ট্রেলিয়ান ক্রিকেটার যিনি বর্তমানে অস্ট্রেলিয়া এবং ভিক্টোরিয়া দলের হয়ে খেলছেন। ড্যানিয়েল একজন শক্তিশালী হিটার নামেও পরিচিত এবং এছাড়াও তিনি মাঝারি গতিতে বল করতে পারেন। ক্রিকইনফো এর পিটার ইংরেজি বর্ণকারীর তাকে "স্বাভাবিক অলরাউন্ডার" হিসেবে বর্ণনা করে বলেন; তার অন্তর্ভুক্তি অস্ট্রেলিয়ান ক্রিকেটে আদিবাসীদের মধ্যে একটি ল্যান্ডমার্ক হিসেবে দেখা হয়।
১৯৮৩ সালে জন্মগ্রহণ করেন এবং নিউ সাউথ ওয়েলসের রিভারিনা অঞ্চলের ন্যারেনদেরা শহরে বেড়ে ওঠেন।
২০০৩ সালে ক্রিশ্চিয়ান অস্ট্রেলিয়ান ক্রিকেট একাডেমী উপস্থিত ছিলেন।
ড্যানিয়েল ২০০৬ এবং ২০০৭ সালে নিউ সাউথ ওয়েলসের হয়ে লিস্ট এ ক্রিকেট খেলেন। তিনি ২০০৭-০৮ মৌসুমের জন্য একটি নতুন চুক্তি পৌছাতে পারেননি, এরপর তিনি শীঘ্রই নিজেকে রাষ্ট্রের দলের জন্য প্রথম শ্রেণীর ক্রিকেটে দক্ষিণ অস্ট্রেলিয়া স্থানান্তরিত হন।
২০১৩ সালের ২৯ ডিসেম্বর এর হিসাবে
অ্যাড্রেনালিন
অ্যাড্রেনালিন বা এপিনেফ্রিন একটি হরমোন এবং নিউরোট্রান্সমিটার
পোল্যান্ডের চিকিৎসাবিজ্ঞানী নেপোলিয়ন সাইবুলস্কি ১৮৯৫ সালের সর্বপ্রথম এড্রেনাল গ্রন্থি থেকে এড্রেনাল হরমোন সংগ্রহ করেন। ১৮৯৬ সালের ২০শে এপ্রিল উইলিয়াম এইচ বেইটস চক্ষু অস্ত্রপাচারে এড্রেনাল হরমোন ব্যবহার করেন। ১৯০০ সালে জাপানের রসায়নবিদ জোকিচি তাকামিনে ও তার সহকারী স্বতন্ত্রভাবে এড্রেনালিন সংগ্রহে সক্ষম হয়েছেন।
অগ্ন্যাশয়িক পলিপেপটাইড
অগ্ন্যাশয়িক পলিপেপটাইড (Pancreatic polypeptide) ৩৬ টি অ্যামিনো এসিড বিশিষ্ট একটি পলিপেপটাইড।
মিচেল মার্শ
মিচেল রস 'মিচ' মার্শ (জন্ম: ২০ অক্টোবর ১৯৯১ পার্থ, পশ্চিম অস্ট্রেলিয়া) হলেন একজন অস্ট্রেলীয় ক্রিকেটার যিনি বর্তমানে ওয়েস্টার্ন ওয়ারিয়র্স এবং আইপিএলে পুনে ওয়ারিয়র্স দলের হয়ে খেলছেন। তিনি অস্ট্রেলিয়ান আরেক ক্রিকেটার শর্ন মার্শ-এর ভাই।
মার্শ পশ্চিম অস্ট্রেলিয়ার বুনবুরে ফোর্ড রেনজার কাপের খেলায় ফেব্রুয়ারি ২০০৯ সালে মাত্র ১৭ বছর বয়সে ওয়ারিয়র্সের হয়ে আত্মপ্রকাশ করেন। তিনি ৭০ বছর ধরে একজন অস্ট্রেলিয়ান ঘরোয়া ওয়ানডে খেলা এবং ওয়েস্টার্ন অস্ট্রেলিয়ার সর্বকনিষ্ঠ অভিষেক হওয়া খেলোয়াড়। এপ্রিল ২০০৯ সালে তিনি অস্ট্রেলিয়ায়, ভারতের বিপক্ষে অস্ট্রেলিয়ার অনূর্ধ্ব-১৯ স্কোয়াড খেলার জন্য তাকে সুযোগ দেওয়া হয়।
এছাড়াও মার্শ একজন প্রতিভাবান অস্ট্রেলিয়ান ফুটবল খেলোয়াড় এবং তিনি ২০০৮ সালের এএফএল জাতীয় অনূর্ধ্ব ১৮ চ্যাম্পিয়নশিপে পশ্চিম অস্ট্রেলিয়া হয়ে প্রতিনিধিত্ব করেন।
বাংলাদেশের শিক্ষা বোর্ড
বাংলাদেশের শিক্ষা বোর্ড দেশের তিন স্তরবিশিষ্ট শিক্ষা ব্যবস্থার প্রাথমিক স্তর এবং মাধ্যমিক স্তর পরিচালনার জন্যে গঠিত জেলাভিত্তিক শিক্ষা বোর্ড। উক্ত বোর্ডসমূহ ৬ বছর মেয়াদি প্রাথমিক, ৭ বছর মেয়াদি মাধ্যমিক (এর মধ্যে ৩ বছর মেয়াদী জুনিয়র, ২ বছর মেয়াদি মাধ্যমিক) এবং ২ বছর মেয়াদী উচ্চ মাধ্যমিক পর্যায়ের শিক্ষাপদ্ধতি নিয়ন্ত্রণ করে থাকে। জুনিয়র স্কুল সার্টিফিকেট (জেএসসি) পরীক্ষা, মাধ্যমিক স্কুল সার্টিফিকেট (এসএসসি) পরীক্ষা এবং উচ্চ মাধ্যমিক স্কুল সার্টিফিকেট (এইচএসসি) পরীক্ষা পরিচালনা ও নিয়ন্ত্রণ এই বোর্ডসমূহের তত্বাবধানে অনুষ্ঠিত হয়। বাংলাদেশ সরকার কর্তৃক স্বীকৃত এবং পরিচালিত শিক্ষা বোর্ডসমূহ নিম্নলিখিত:
বাংলাদেশের বিভিন্ন জেলায় আটটি সাধারণ শিক্ষা বোর্ড রয়েছে। এগুলো জেলাভিত্তিক নামকরণের মাধ্যমে পরিচিত। সাধারণ শিক্ষাবোর্ডের দপ্তর উক্ত জেলায় অবস্থিত। বাংলাদেশ শিক্ষা মন্ত্রণালয়ের অধীনে শিক্ষা ভবন, ঢাকা থেকে এইসব বোর্ডেসমূহের কার্যক্রম পরিচালনা ও তত্ত্বাবধান করা হয়।
মাধ্যমিক, উচ্চ মাধ্যমিক এবং ডিপ্লোমা পর্যায়ে কারিগরী শিক্ষাক্রম পরিচালনা ও নিয়ন্ত্রণ এবং মাদ্রাসা পর্যায়ের পাঠ্যক্রম ও পরীক্ষা নিয়ন্ত্রনের জন্যে রয়েছে আলাদা দুটি শিক্ষা বোর্ড।
ইস্ট্রোজেন
ইস্ট্রোজেন (ইং: Estrogen) হল প্রাথমিক নারী লৈঙ্গিক হরমোন ( primary female sex hormone )। এই নামটি গ্রিক ' (oistros)"', যার আভিধানিক অর্থ ডাঁশ কিন্তু প্রকৃতপক্ষে যৌন আকাঙ্ক্ষা , এবং প্রত্যয় "-gen", মানে 'যা হতে উৎপত্তি' হতে এসেছে।
যদিও ইস্ট্রোজেন পুরুষ এবং নারী উভয়ের মাঝেই থাকে,কিন্তু সচরাচর নারীদের প্রজনন বয়সে এর মাত্রা উচ্চ থাকে।এটি নারীদের সেকেন্ডারি যৌন বৈশিষ্ট্য যেমন স্তন বৃদ্ধিতে সহায়তা করে এবং একই সাথে মাসিক চক্রের সময় এন্ডোমেট্রিয়ামের পুরুত্ব বেড়ে যায় । 
শুক্রাণুর পূর্ণতা প্রাপ্তিতে ইস্ট্রোজেন গুরুত্বপূর্ণ ভূমিকা রাখে।এর পাশাপাশি ইস্ট্রোজেনের আরো কিছু কাজ আছে।যেমন-
যোনি
এরিথ্রোপোয়েটিন
ইরাইথ্রোপয়েটিন (Erythropoietin) একটি গ্লাইকোপ্রোটিন হরমোন যা লোহিত রক্তকণিকা উৎপাদন করে। 
ইরাইথ্রোপয়েটিন নীরোগ হতেও সাহায্য করে।
MD-PhD
বাংলাদেশ ও ভারতের মধ্যকার টুয়েন্টি২০ আন্তর্জাতিক ক্রিকেট খেলার তালিকা
বাংলাদেশ এবং ভারত ক্রিকেট দল ২০০৯ সাল থেকে মার্চ, ২০১৪ সাল পর্যন্ত একে-অপরের বিরুদ্ধে টুয়েন্টি২০ আন্তর্জাতিক ক্রিকেটে অংশগ্রহণ করে আসছে। নটিংহ্যামে অনুষ্ঠিত ২০০৯ সালের আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে তারা সর্বপ্রথম প্রতিদ্বন্দ্বিতা করে। দল দুইটি মার্চ, ২০১৪ সাল পর্যন্ত মোট ২টি টুয়েন্টি২০ খেলায় একে-অপরের মুখোমুখি হয়। কিন্তু কোন খেলাতেই বাংলাদেশ জয়লাভ করতে সক্ষম হয়নি। অনুষ্ঠিত ২টি খেলাতেই ভারত দল বিজয়ী হয়েছে।
সর্বশেষ হালনাগাদ: ২৯ মার্চ, ২০১৪ইং
২৯ মার্চ, ২০১৪ইং তারিখ পর্যন্ত বাংলাদেশ-ভারতের মধ্যকার টুয়েন্টি২০ আন্তর্জাতিক ক্রিকেট খেলার তালিকা নিম্নরূপ:
মঈন আলী
মঈন মুনির আলী (জন্ম: ১৮ জুন ১৯৮৭) হলেন পাকিস্তানী বংশোদ্ভুত একজন ইংরেজ ক্রিকেটার। তিনি একজন বা-হাতি ব্যাটসম্যান এবং অফ স্পিন বোলার যিনি ২০০৬ মৌসুমের পরে ওরচেস্টারশায়ার থেকে খেলার আগে ওয়ারউইকশায়ারের হয়ে কাউন্টি ক্রিকেট খেলেছেন। ২০১৪ সালের হিসাব মোতাবেক, আলী ইংল্যান্ডের টুয়েন্টি২০ আন্তর্জাতিক ক্রিকেটের একজন নিয়মিত খেলোয়াড়। তিনি ২০০৪ এবং ২০০৫ উভয় সালে ওয়ারউইকশায়ারের এনবিসি এর ডেনিস কম্পটন অ্যাওয়ার্ড জিতেছেন।
আলী মাত্র ১৫ বছর বয়সে ওয়ারউইকশায়ারের সাথে চুক্তিবদ্ধ হন, যেখানে তিনি কাউন্টি সেকেন্ড এলেভেনের হয়ে অর্ধ-শতক করেন।
২০১২ সালের মৌসুমের শেষে সাবেক ইংল্যান্ডের আন্তর্জাতিক বিক্রম সোলাঙ্কির অবসরের পর আলী নতুন করে ৫ বছরের জন্য চুক্তি স্বাক্ষর করেন।
মঈনকে বাংলাদেশের ২০১৪ সালে অনুষ্ঠিত ২০১৪ আইসিসি বিশ্ব টুয়েন্টি২০ ক্রিকেটের জন্য ইংল্যান্ড স্কোয়াডের অন্তর্ভুক্ত করা হয়। ২৮ ফেব্রুয়ারি ২০১৪ সালে ওয়েস্ট ইন্ডিজের বিরুদ্ধে তার ওয়ানডে ক্রিকেটে অভিষেক অভিষেক হয়, তিনি উক্ত ম্যাচে আউট হওয়ার আগে ৪৪ রান করেন এবং তার প্রথম ওয়ানডে উইকেট লাভ করেন।
নাজিমউদ্দিন (ক্রিকেটার)
মোহাম্মদ নাজিমউদ্দিন আহমেদ (জন্ম: ১ অক্টোবর, ১৯৮৫) চট্টগ্রামে জন্মগ্রহণকারী বাংলাদেশী ক্রিকেটার। বাংলাদেশ জাতীয় ক্রিকেট দলের হয়ে টেস্ট, একদিনের আন্তর্জাতিক এবং টুয়েন্টি২০ আন্তর্জাতিকে অংশগ্রহণ করেছেন। ক্রিকেট খেলায় তিনি মূলতঃ শীর্ষসারির ডানহাতি ব্যাটসম্যান হিসেবে দায়িত্ব পালন করেন। বর্তমানে চট্টগ্রাম বিভাগীয় ক্রিকেট দলের অধিনায়কের দায়িত্ব পালন করছেন তিনি।
১৬ বছর বয়সে নাজিমউদ্দিনের প্রথম-শ্রেণীর ক্রিকেটে অভিষেক ঘটে। পরবর্তীতে তিনি বাংলাদেশ এ ক্রিকেট দল ও বাংলাদেশ অনূর্ধ্ব-১৯ ক্রিকেট দলে খেলার জন্য মনোনীত হন।
চমকপ্রদ ব্যাটিং নৈপুণ্যের কারণে দল নির্বাচকমণ্ডলীর মনোযোগ আকর্ষণ করতে সক্ষম হন তিনি। ২০০৭ সালের শুরুর দিকে ইংল্যান্ড এ দলের বিপক্ষে তার সফলতার প্রেক্ষিতে ক্রিকেটের বৃহৎ আসর হিসেবে ২০০৭ সালে তিনি প্রথমবারের মতো কেনিয়া গমন করেন ও দক্ষিণ আফ্রিকায় অনুষ্ঠিত টুয়েন্টি২০ প্রতিযোগিতায় অংশগ্রহণ করেন। পাকিস্তানের বিপক্ষে টি২০আই ক্রিকেটে ৮১ রানের গুরুত্বপূর্ণ ইনিংস খেলেন। এছাড়াও, আগস্ট-সেপ্টেম্বর, ২০০৮ সালে অস্ট্রেলিয়া সফরের জন্য জাতীয় দলের অন্যতম সদস্যরূপে মনোনীত হন। কিন্তু প্রস্তুতিমূলক খেলায় তার আঙ্গুলে ফাটল ধরায় কোন খেলায় অংশগ্রহণ করতে পারেননি।
২০১১-১২ মৌসুমে দুই টেস্ট সিরিজ খেলার জন্য ডিসেম্বর, ২০১১ সালে পাকিস্তানের বিপক্ষে জাতীয় দলে খেলার জন্য তাকে ডাকা হয়। চট্টগ্রামে অনুষ্ঠিত প্রথম টেস্টে উদ্বোধনী ব্যাটসম্যান হিসেবে তার টেস্ট অভিষেক ঘটে।
২০০৮ সালে তিনি ইন্ডিয়ান ক্রিকেট লীগে (আইসিএল) খেলার উদ্দেশ্যে বাংলাদেশের একদল খেলোয়াড়ের সাথে অংশগ্রহণ করেন। এরফলে অন্যান্যদের সাথে তিনিও দশ বছরের জন্য বাংলাদেশের ক্রিকেটে অংশগ্রহণের যোগ্যতা হারান। পরবর্তীতে ২০০৯ সালে আইসিএল ত্যাগ করে দেশে ফিরে আসেন। ফলে বাংলাদেশ ক্রিকেট বোর্ড সাবেক আইসিএল তারকা খেলোয়াড়দের উপর থেকে নিষেধাজ্ঞা প্রত্যাহার করে নেয়।
কবির আলী
কবির আলী (জন্ম: ২৪ নভেম্বর ১৯৮০) হলেন পাকিস্তানী বংশদ্ভুত একজন ইংরেজি ক্রিকেটার। তিনি বর্তমানে ইংরেজি কাউন্টি চ্যাম্পিয়নশিপ ল্যাঙ্কাশায়ার এর হয়ে খেলছেন। তিনি একজন ডান হাতি সিম বোলার এবং প্রয়োজনীয় লো অর্ডার ডান হাতি ব্যাটসম্যান হিসেবে পরিচিত, তবে ক্রিকেটের বাইরে তিনি একজন মডেল হিসাবেও পরিচিত। তিনি ক্রিকেটারদের কাদের আলী এবং মইন আলীর প্রথম চাচাত ভাই হন, যারা উভয় ওরচেস্টারশায়ার এর হয়ে কবির (কাদের এখন গ্লৌচেস্টারশায়ার দল) এর হয়ে খেলছেন।
কবির আলী ফেব্রুয়ারি ২০১২ সালে বাংলাদেশ প্রিমিয়ার লিগের টুয়েন্টি-২০ প্রতিযোগীতায় বরিশাল বার্নার্স যোগ দেন।
২ নভেম্বর ২০১২ সালে কবির আলী দুই বছরের চুক্তিতে ল্যাঙ্কাশায়ার দলে যোগ দেন। কাদের সোজা ফিরে কাউন্টি শীর্ষ দল ল্যাঙ্কাশায়ার এর অবিচ্ছেদ্য অংশ হয়ে ওঠেন। তিনি সাধারণত ব্যাটসম্যানদের সীমিত ও উপযোগী উইকেট নিতে পছন্দ করেন যার ফলে ১৮ এবং ২০ ওভারের বোলিং প্রায়ই টি২০ সাইডের জন্য ডেথ বল করে থাকেন।
মেগ ল্যানিং
মেগান মোইরা ল্যানিং (জন্ম: ২৫ মার্চ, ১৯৯২) সিঙ্গাপুরে জন্মগ্রহণকারী অস্ট্রেলীয় প্রমিলা ক্রিকেটার। বর্তমানে তিনি অস্ট্রেলিয়া জাতীয় মহিলা ক্রিকেট দলের সদস্য হিসেবে আন্তর্জাতিক ক্রিকেটে অধিনায়কের দায়িত্ব পালন করছেন। মূলতঃ উদ্বোধনী ব্যাটারের ভূমিকায় অবতীর্ণ মেগ ল্যানিং জাতীয় দলের পাশাপাশি ভিক্টোরিয়ান স্পিরিটে খেলছেন।
৩০ ডিসেম্বর, ২০১০ তারিখে ল্যানিংয়ের টুয়েন্টি২০ আন্তর্জাতিকে অভিষেক ঘটে। রোজ বোলে অনুষ্ঠিত প্রতিযোগিতায় নিউজিল্যান্ডের বিপক্ষে ১০ রান করলেও তার দল ৪ উইকেটে জয়লাভ করে। এরপর ৫ জানুয়ারি, ২০১১ তারিখে ওয়াকা গ্রাউন্ডে ইংল্যান্ডের বিপক্ষে একদিনের আন্তর্জাতিকে অভিষিক্ত হন তিনি। ব্যাটিং উদ্বোধন করতে নেমে ২০ রান করে কট আউট হন। এর দুইদিন পর দ্বিতীয় আন্তর্জাতিকে একই দলের বিপক্ষে তার অভিষেক সেঞ্চুরির সন্ধান পান। ১৪৮ বলে ৮ চার ও ১ ছক্কায় গড় ১০৩ রানের অপরাজিত ব্যক্তিগত ইনিংস সংগ্রহের মাধ্যমে নিজ দেশের পক্ষে নারী-পুরুষ উভয়স্তরের ক্রিকেটেই সর্বকনিষ্ঠ শতকধারী হন ল্যানিং। এ সময় তার বয়স ছিল মাত্র ১৮ বছর ২৮৮ দিন যা রিকি পন্টিংয়ের ২১ বছর ২১ দিনের রেকর্ড ভেঙ্গে যায়।
অস্ট্রেলীয় মহিলা ক্রিকেট দলের নিয়মিত সদস্য ল্যানিং ভারতের বিপক্ষেও সেঞ্চুরি হাঁকিয়েছেন। ১৪ মার্চ, ২০১২ তারিখে মুম্বাইয়ের ওয়াংখেড়ে স্টেডিয়ামে অনুষ্ঠিত ওডিআইয়ে ১০৪ বলে ১২৮ রান সংগ্রহ করেন। এরফলে তার দল ২২১ রানের ব্যবধানে জয়লাভ করেছিল। ২০১২ সালের আইসিসি মহিলা বিশ্ব টুয়েন্টি২০ প্রতিযোগিতায় তিনি "টিম অব দ্য টুর্নামেন্ট" মনোনীত হন। প্রতিযোগিতায় তিনি তৃতীয় সর্বোচ্চ রান সংগ্রহকারী ছিলেন। তিনিই প্রথম মহিলা ক্রিকেটার, যিনি ধারাবাহিকভাবে পাঁচটি ইনিংসে ৩০ বা ততোধিক রান সংগ্রহেনর অধিকারী হন। চূড়ান্ত খেলায় তিনি ২৪ বলে ২৫ রান করেন। এরফলে তার দল ৪ রানের ব্যবধানে ইংল্যান্ডকে পরাভূত করে শিরোপা লাভ করেছিল।
২৭ মার্চ, ২০১৪ তারিখে আয়ারল্যান্ড মহিলা ক্রিকেট দলের বিপক্ষে ৬৫ বলে ১২৬ রান সংগ্রহ করেন। ২০১৪ সালের আইসিসি মহিলা বিশ্ব টুয়েন্টি২০ প্রতিযোগিতার গ্রুপ-পর্বে অনুষ্ঠিত এ খেলায় তিনি তার ব্যক্তিগত সেরা ক্রীড়ানৈপুণ্য প্রদর্শন করেন। ৬ এপ্রিল, ২০১৪ তারিখ পর্যন্ত তার এ সেঞ্চুরিটি মহিলাদের আন্তর্জাতিকে সেরা ব্যক্তিগত ইনিংস। পাশাপাশি টুয়েন্টি২০ আন্তর্জাতিকে পুরুষ-মহিলা উভয় স্তরের ক্রিকেটে দ্বিতীয় সর্বোচ্চ রান। তার নেতৃত্বে অস্ট্রেলিয়া দল প্রতিপক্ষ ইংল্যান্ড ক্রিকেট দলকে ৬ উইকেটে পরাজিত করে তৃতীয়বারের মতো আইসিসি বিশ্ব মহিলা টুয়েন্টি২০ প্রতিযোগিতায় শিরোপা লাভ করে।
চুক্তি
সাধারণ আইন ব্যবস্থায়, একটি চুক্তি, যেখানে আইনের বিষয়াদির উপস্থিতি থা্কে, হচ্ছে দুই বা তার অধিক ব্যক্তিবর্গের মাঝে পারস্পরিক বোঝাপড়া থাকে। এই দুই পক্ষ নিজেদের আইনের মধ্যে সীমাবদ্ধ রাখতে সচেষ্ট থাকে। একটি চুক্তির উপাদানগুলো হলো, কোন 'প্রতিযোগীর' দ্বারা 'প্রস্তাব দেওয়া' এবং 'গ্রহন করা', যেখানে তাদের 'বিবেচনা বা কনসিডারেশন' বিনিময় করে 'পারষ্পারিক বাধ্যবাধকতা' তৈরি করতে আইনের সম্মতি রয়েছে।
ডেভিড মিলার
ডেভিড এ্যান্ড্রু মিলার (জন্ম: ১০ জুন ১৯৮৯) হলেন একজন দক্ষিণ আফ্রিকান ক্রিকেটার। তিনি একজন বা-হাতি ব্যাটসম্যান এবং ডান-হাতি ধীরগতির বোলার হিসেবে ঘরোয়া ক্রিকেটে ডলফিন দলের হয়ে এবং একদিনের আন্তর্জাতিক (ওয়ানডে) এবং টুয়েন্টি২০ আন্তর্জাতিক উভয় ফরমেটে দক্ষিণ আফ্রিকার জাতীয় ক্রিকেট দলের হয়ে প্রতিনিধিত্ব করেন।
মিলার ২০০৭-০৮ মৌসুমের ঘরোয়া ক্রিকেটে সুপারস্পোর্ট সিরিজ ডলফিনের হয়ে ফাইনালে "প্রথম শ্রেণীর ক্রিকেট" আত্মপ্রকাশ করেন, যাতে প্রথম ইনিংসে তিনি অর্ধ-শতক করেন।
মিলার "বাংলাদেশ এ" দলের বিরুদ্ধে "দক্ষিণ আফ্রিকার এ" দলের জন্য একটি সিরিজের মে ২০১০ সালে তার জাতীয় দলে জায়গা করে নেন; যেখানে তিনি দ্বিতীয় সর্বোচ্চ রান সংগ্রহকারী হিসেবে নিজের নাম লেখান। এছাড়াও তিনি এন্টিগুয়ায় অনুষ্ঠিত ওয়েস্ট ইন্ডিজের বিরুদ্ধে ২০১০ সালের ২০ মে দক্ষিণ আফ্রিকার হয়ে টুয়েন্টি২০ আন্তর্জাতিক খেলায় আত্মপ্রকাশ করেন। মিলার আহত জ্যাক ক্যালিসের জায়গায় দলে ডাক পান, যাতে তিনি দক্ষিণ আফ্রিকাকে মাত্র ১ রান জয়ী করতে সাহায্য করেন এবং সর্বোচ্চ রান সংগ্রকারী ছিলেন।
৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাদের পরিচালনাধীন দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। এতে মিলারও দলের অন্যতম সদস্য মনোনীত হন। ১৫ ফেব্রুয়ারি, ২০১৫ তারিখে গ্রুপ পর্বের ১ম খেলায় জিম্বাবুয়ের বিপক্ষে তিনি অংশগ্রহণ করেন। ৫ম উইকেট জুটিতে জেপি ডুমিনিকে সাথে নিয়ে অবিচ্ছেদ্যভাবে একদিনের আন্তর্জাতিকের ইতিহাসের সর্বোচ্চ ২৫৬* রানের নতুন রেকর্ড গড়েন।
মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম
মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম বাংলাদেশের চট্টগ্রাম বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠান গুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৯৫ সালে বাংলাদেশের চট্টগ্রাম জেলায় প্রতিষ্ঠিত হয়। চট্টগ্রামের পাঁচলাইশ থানার মুরাদপুর এলাকায় এর বর্তমান দাপ্তরিক ভবন অবস্থিত। ১লা জুলাই ১৯৯৫ সাল থেকে এর কার্যক্রম শুরু হয়।
বোর্ডের অর্ডিন্যান্স অনুসারে, এটি চট্টগ্রাম, কক্সবাজার, রাঙ্গামাটি, খাগড়াছড়ি ও বান্দরবান জেলার মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের সরকারি পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের সপ্তদশ সংশোধনী দ্বারা দায়িত্বপ্রাপ্ত।
চট্টগ্রাম মাধ্যমিক ও উচ্চ মাধ্যমিক শিক্ষা বোর্ড প্রতিষ্ঠিত হওয়ার পূর্বে চট্টগ্রাম ও চট্টগ্রাম পার্বত্য অঞ্চলের নিয়ন্ত্রণাভার ছিলো কুমিল্লা শিক্ষা বোর্ডের অধীনে। বর্তমানে এই শিক্ষা বোর্ড চট্টগ্রাম অঞ্চলের পার্বত্য এলাকাসহ সর্বমোট ২১,৫৩১ বর্গ কিলোমিটার ভৌগোলিক এলাকার ১২৪ টি প্রাথমিক বিদ্যালয়, ৯৬১ টি মাধ্যমিক বিদ্যালয় এবং ১৯৫ টি মহাবিদ্যালয়সহ সর্বমোট ১২৮০ টি শিক্ষা প্রতিষ্ঠান পরিচালনার দায়িত্ব পালন করে।
ডিন এলগার
ডিন এলগার, জন্ম ১১ জুন ১৯৮৭ ওয়েলকম, হলেন একজন দক্ষিণ আফ্রিকান ক্রিকেটার। তিনি একজন বা-হাতি ব্যাটসম্যান এবং প্রয়োজনীয় ধীরগতির বা-হাতি বোলার। এলগার ২০০৬ সালের শ্রীলঙ্কায় অনুষ্ঠিতব্য ২০০৬ এর অনূর্ধ্ব-১৯ ক্রিকেট বিশ্বকাপের অধিনায়কত্ব করেছিলেন। তিনি এখন দক্ষিণ আফ্রিকান প্রধান ক্রিকেট প্রতিযোগী দল ফ্রি স্টেট এবং নাইট এর হয়ে খেলছেন।
এলগার ২০১২ সালের প্রথম দিকে শ্রীলংকার বিরুদ্ধে ওয়ানডে সিরিজের জন্য নির্বাচিত করা হয় কিন্তু তার ইনজুরির কারনে পরে তা প্রত্যাহার করা হয়েছিল। তবে তিনি শেষ পর্যন্ত একটি বৃষ্টির পরিত্যক্ত ম্যাচে ইংল্যান্ডের বিরুদ্ধে তার ওয়ানডে অভিষেক ঘটে। তিনি গ্রায়েম সোয়ান এর বলে বোল্ড হওয়অর আগে তার প্রথম ইনিংসে ১৫ রান রান করেন। একজন বা-হাতি স্পিন বোলিং হিসেবে এলগার ক্রেগ কিসওয়েটারকে ওয়ানডে ক্রিকেট মাত্র তার তৃতীয় বলে আউট করে দেন। এছাড়াও ফিল্ডিংয়ে তিনি জনাথন ট্রট অবিশ্বাস্য একটি ক্যাচ লুফে নেন; এরপর তিনি এয়ন মরগানকে আউট করে দক্ষিণ আফ্রিকার জয়ে সাহায্য করেন।
হিন্দ বিনতে উতবা
হিন্দ বিনত উতবা ছিলেন উতবাহ ইবনে আবি রাবিআহ'র কন্যা এবং আবু সুফিয়ান (রাঃ) এর স্ত্রী| হামজা (রাঃ) বদরের যুদ্ধে তার পিতা এবং ভাইকে হত্যা করেছিলেন| সে কারণে তিনি তার ক্রীতদাস ওয়াহশি ইবনে হারব এর দ্বারা হামজা (রাঃ) কে যুদ্ধের ময়দানে পেছন থেকে বর্শা ছুঁড়ে হত্যা করিছেলেন এবং যুদ্ধ শেষে তার মৃতদেহ থেকে নাক কান কেটে লাশ বিকৃত করেছিলেন এবং কলিজা বের করে চিবিয়েছিলেন কিন্তু ভক্ষণ করতে না পেরে ফেলে দিয়েছিলেন| মক্কা বিজয়ের পর নবীজী মুহাম্মদ (সাঃ) তাকে ক্ষমা করেন| সে সময়ই হিন্দ ইসলাম ধর্মে ধর্মান্তরিত হন|
পোপ ষষ্ঠ আলেকজান্ডার
পোপ ষষ্ঠ আলেকজান্ডার (; ১৪৯২–১৫০৩), জন্ম রোডেরিগো ল্যানজোল ইয়ে বোর্জা একজন রোমান ক্যাথলিক গীর্জার স্প্যানিশ পাদ্রী ছিলেন এবং ২১৫তম পোপ হিসেবে ১৪৯২ থেকে ১৫০৩ সাল পর্যন্ত কর্মরত ছিলেন।
১৪৩১ সালে ল্যানজোল ইয়ে বোর্জা স্পেনের ভ্যালেন্সিয়ার নিকট জাটিভায় জন্মগ্রহণ করেন। তাঁর পিতা জোফরে ল্যানজোল এবং তাঁর মাতা ইসাবেলা বোর্জিয়া ছিলেন কার্ডিনাল আলফোনস বোর্জিয়ার বোন। এরপর তিনিই পোপ তৃতীয় ক্যালিক্সটাস হন।
তাঁকে পোপ ক্যালিক্সটাসের পরিবারে দত্তক নেয়া হয়; এবং এর পরপরই তিনি রোডেরিগো বোর্জিয়া নামে পরিচিত হন।
আলেকজান্ডারের অনেক উপপত্নীদের মধ্যে যার সাথে তাঁর দীর্ঘস্থায়ী সম্পর্ক ছিল, তিনি হলেন ভ্যানোজা দেউ কাট্টানেই। তিনি ১৪৪২ সালে জন্মগ্রহণ করেন এবং তিন সফল স্বামী পেয়েছিলেন। ১৪৭০ সালে তাঁর সাথে পরিচয় ঘিটে এবং ভ্যানোজা তাঁকে চার সন্তান উপহার দেয়। এদের মধ্যে তিনি খোলাখুলি নিজের সন্তান বলে স্বীকৃত দিয়েছেনঃ গিওভানি বোর্জিয়া, পরে গ্যান্ডিয়ার ডিউক; সিজারে (১৪৭৬-এ জন্ম), লুক্রেজিয়া (১৪৮০-এ জন্ম) এওং গোফ্রেডো বা গুফ্রে (১৪৮১ বা ১৪৮২-এ জন্ম)কে। তাঁর অপর তিন সন্তান, গিরোলামা, ইসাবেলা এবং পেদ্রো লুইজদের অভিভাবকত্ব অজানা। তবে, তাঁর পুত্র বার্নার্ডো, ভিত্তোরিয়ার (ভিক্টোরিয়া) সাথে অবৈধ সম্পর্কজাত পুত্র সেইলর দেই ভেনেজিয়া (১৪৬৯) সম্পর্কে খুব কমই জানা যায় কারণ তাঁর পিতা তাঁকে প্রায় লুকিয়েই রেখেছিল। এর কারণ সে ছিল তাঁর লজ্জার কারণ যেহেতু সে কার্ডিনাল ছিল এবং তখনই সে পোপ হবার আশা করতেন। তিনি অবশ্যই আরো অনেক সন্তানকে লুকিয়ে রাখার ইচ্ছা ত্যাগ করেছিলেন। এরপর বার্নার্ডো তাঁর সন্তানদের প্রতি কম আকর্ষিত হতেন। তিনি যত বড় হলেন, তত বেশি তিনি তাঁর পিতার প্রতি রুষ্ট হলেন এবং মায়ের কাছে চলে গেলেন।
পোপ হিসেবে কাজের পূর্বে কার্ডিনাল বোর্জিয়া ভ্যানোজার প্রতি আকর্ষণ কমান এবং অবসরগ্রস্ত কর্মকর্তার ন্যায় কাজ করতে লাগলেন। তাঁর স্থান ছিল তাঁর একমাত্র আকর্ষণ যেখানে সুন্দরী গিলিয়া ফার্নেস (গিলিয়া বেলা]], ওরিসিনির স্ত্রী থাকতেন। তবে ভ্যানোজা ও তাঁর সন্তানদের প্রতি তাঁর ভালবাসা সিদ্ধ এবং আজীবন বর্তমান ছিল। এটিই ছিল তাঁর পুরো কর্মজীবনের নির্ধারণকারী ব্যাপার। তিনি তাঁদের প্রতি অনেক সময় দেন এবং তাঁদের খোঁজ-খবর রাখেন ও সম্মান দেন। আলেকজান্ডারের বাড়ির আরেক কথা হল সেখানে তাঁর কন্যা লুক্রেজিয়া থাকত তাঁর স্ত্রী গিলিয়ার সাথে এবং তিনি বোর্জিয়াকে ১৪৯২ সালে লরা নামের এক সন্তান উপহার দেয়।
তিনি ইউরোপের সকল রাজকীয় বাড়িরই উত্তরাধিকার, বিশেষত দক্ষিণ ও পশ্চিমের; কারণ তিনি "দোনা"র (লুইসা দ্য গাজম্যান) উত্তরপুরুষ। "দোনা" ব্রাগাঞ্জা বাড়ির রাজা পর্তুগালের চতুর্থ জন-এর স্ত্রী।
১৪৫৬ সালে তাঁকে কার্ডিনাল করা হয়।
১১ই আগস্ট, ১৪৯২ সালে কার্ডিনাল বোর্জিয়া পোপ নির্বাচিত হন এবং তিনি ষষ্ঠ আলেকজান্ডার নামটি বেছে নেন।
পোপ আলেকজান্ডার "ইন্টার কায়েটেরা" (১৪৯৩) লেখার জন্য বিখ্যাত। এই পোপীয় আইনে আলেকজান্ডার ঠিক করেন যে দক্ষিণ আমেরিকার কিছু অংশ স্প্যানিশ হবে এবং কিছু অংশ হবে পর্তুগিজ।
হেনরি ডেভিডস
হেনরি ডেভিডস (জন্ম: ১৯ জানুয়ারি ১৯৮০) হলেন একজন দক্ষিণ আফ্রিকান ক্রিকেটার। একজন ডান-হাতি ব্যাটসম্যান এবং ডান-হাতি অফ-স্পিন বোলার হিসেবে ডেভিড বোলান্দ ক্রিকেটে দলের হয়ে কর্মজীবন শুরু করেন। পরবর্তীতে তিনি কেপ কোবরার দলে গিয়ে স্থানান্তরিত হন।
তিনি কোবরাসের হয়ে ২০০৯ সালে চ্যাম্পিয়নস লিগ টোয়েন্টি ২০ ক্রিকেট ভাল খেলেছিলেন, যেখানে তিনি ১১০,৪৮ স্ট্রাইক রেটে ১৩৭ রানে সঙ্গে প্রতিযোগিতায় শীর্ষ দশ জন রান সংগ্রকারীর মধ্যে খেলা শেষ করেন।
২০১২ সালের ২১ ডিসেম্বর তিনি নিউজিল্যান্ড বিরুদ্ধে দক্ষিণ আফ্রিকার হয়ে টি২০ দল খোলায় আত্মপ্রকাশ করেন। তার দ্বিতীয় খেলায় তিনি মাত্র ৩৮ বলে থেকে ৫৫ রান সংগ্রহ করেন। তিনি প্রতিভাবান আক্রমণাত্মক ডান হাতি ব্যাটসম্যান হিসেবে পরিচিত। তিনি ভারতে অনুষ্ঠিতব্য চ্যাম্পিয়নস লীগ টি২০ উদ্বোধনী সংস্করণ তিনটি শহর (বেঙ্গালুরু, হায়দ্রাবাদ, দিল্লি) এর মধ্যে কেপ কোবরাসের হয়ে অত্যন্ত গুরুত্বপূর্ণ ভূমিকা পালন করেন।
রবিন পিটারসন
রবিন জন পিটারসন (জন্ম: ৪ আগষ্ট ১৯৭৯ পোর্ট এলিজাবেথ) হলেন একজন সাউথ আফ্রিকান জাতীয় ক্রিকেটার যিনি বল করে থাকেন ধীরগতির বা-হাতি স্পিন এবং একজন সক্ষম ব্যাটসম্যান হিসেবে ব্যাটিং করে থাকেন। তিনি ২০১৪ সালের মার্চ পর্যন্ত দক্ষিণ আফ্রিকার জাতীয় দলের হয়ে ১৫টি টেস্ট ম্যাচ, ৭৭টি ওয়ানডে এবং ২০টি টি২০ আন্তর্জাতিক ম্যাচ খেলেছেন।
তিনি পোর্ট এলিজাবেথ আলেকজান্ডার রোড হাই স্কুলে পড়াশোনা করেন এবং ১৯৯৭ সালে ম্যাট্রিক পাশ করেন।
ডিসেম্বর ২০০৯ সালের এটা তিনি একটি কলপাক চুক্তিতে ডার্বিশায়ারের হয়ে খেলার জন্য একটি চুক্তি স্বাক্ষর করেছিলেন।
তিনি পন্টিংয়ের শেষ টেস্ট ইনিংসে মাত্র ৮ রানে জ্যাক ক্যালিস হাতে স্লিপে ক্যাচ দিয়ে আউট করেন। যার ফলে টেস্ট ক্রিকেটে রিকি পন্টিং এর উইকেট লাভ করা সর্বশেষ বোলার হিসেবে মর্যাদা লাভ করেন।
২০১২ সালের ভারতীয় প্রিমিয়ার লীগের খেলোয়াড়দের নিলামে মুম্বাই ইন্ডিয়ান্স তাকে মার্কিন ডলার $১০০,০০০ বিনিময়ে কিনে নিয়েছিলেন।
"২০১১ সালের ২০ মার্চের হিসাব অনুয়ায়ী"
আলবি মরকেল
জোহানেস আলবার্তু মরকেলl (জন্ম: ১০ জুন ১৯৮১), আলবি মরকেল নামে পরিচিত, হলেন একজন সাউথ আফ্রিকান জাতীয় ক্রিকেটার। তিনি একজন অল-রাউন্ডার হিসেবে বল করে থাকেন ডান-হাতি মিডিয়াম ফাস্ট এবং ব্যাটিং করে থাকেন বা-হাতে। তিনি ছোটবেলা থেকে নতুন ‘ল্যান্স ক্লুজনার’ হিসাবে পরিচিত ছিলেন এবং তার ছয় মারার ক্ষমতার জন্য বিখ্যাত ছিলেন। এলবের পিতা আলবার্ট দক্ষিণ আফ্রিকায় প্রাদেশিক ক্রিকেট খেলেছেন। এছাড়াও তার ভাই মরনে মরকেল দক্ষিণ আফ্রিকার হয়ে আন্তর্জাতিক ক্রিকেট খেলছেন।
তিনি গ্রিকুল্যান্ড ওয়েস্টের বিরুদ্ধে ইস্টার্নের হয়ে ৩৬ উইকেট নেন ছয় ম্যাচে বোলিং করে প্রথম-শ্রেণীর ক্রিকেটে তার প্রথম পর্বে বেশ চিত্তাকর্ষক ছিলেন। কিন্তু ২০০৪/০৫ মৌসুমে তিনি টাইটানসের হয়ে বোলিং প্রচেষ্টার আরো বেশি উইকেট নিতে হবে বলে আশা করা করলেও, তিনি ২০ উইকেট লাভ করেন বোলিং গড় ছিল ৪০.৬৫।
তার পরিসংখ্যানে ৪৮ রানে দুই উইকেট হিসেবে নিউজিল্যান্ড সফরে তার আন্তর্জাতিক আত্মপ্রকাশ ম্যাচে খুব চিত্তাকর্ষক ছিলনা, কিন্তু তিনি দক্ষিণ আফ্রিকার জিম্বাবুয়ের সফরে বেশ সস্তায় পাঁচটি উইকেট লাভ করেন।
আলবি একজন অল-রাউন্ডার হিসেবে অত্যন্ত সফল টুর্নামেন্ট খেলোয়াড় ছিলেন, যেখানে তিনি ভারতীয় প্রিমিয়ার লীগের উদ্বোধনী পর্বের পর থেকে চেন্নাই সুপার কিংস দলের হয়ে খেলেছেন। তিনি বিদেশী চারজন নিয়মিত খেলোয়াড়ের একজন ছিলেন। মরকেলের মারকুটে স্বভা এবং সামঞ্জস্যপূর্ণ বোলিং পারফরমেন্স এর জন্য ভারতীয় প্রিমিয়ার লিগে সুপার কিংসের একজন অন্যতম সফল ক্রিকেটার হিসেবে মর্যাদা পান।
তিনি ২০১৪ সালের মৌসুমের জন্য খেলোয়াড়দের নিলামে মার্কিন ডলার ২,৪০,০০,০০০ এর বিনিময়ে রয়্যাল চ্যালেঞ্জার্স বেঙ্গালরু দল তাকে কিনে নেয়।
আলবি আফ্রিকার হেইলস পরিবার থেকে বড় একজন ক্রিকেট ভক্ত হিসেবে এসেছেন। তিনি তিন সন্তানের দ্বিতীয় হিসাবে আলবার্ট ও মারিয়ানা মর্কেলের ঘরে জন্মগ্রহণ করেন; মরনে সর্বকনিষ্ঠ ভাই; এছাড়াও তার বড় ভাই মালান ক্রিকেট খেলেছেন। এলবে তার শৈশব বান্ধবী মারথামারিকে বিয়ে করেন। তাদের পুত্র সন্তান আলবার্টাস জোহানেস "এজে" মর্কেল ২০০৯ সালের ডিসেম্বরের ১ তারিখে জন্মগ্রহণ করেন এবং তাদের কন্যা সন্তান ক্যারা মরকেল ২০১১ সালের ৪ জুন জন্মগ্রহণ করেন।
স্বরূপ সন্ধান (প্রামান্য চলচ্চিত্র)
স্বরূপ সন্ধান বাংলাদেশের প্রায় ছয় দশকের চলচ্চিত্রের ইতিহাস এবং সময়ের সঙ্গে সঙ্গে চলচ্চিত্রের ভাষা ও সংস্কৃতির পরিবর্তন নিয়ে নির্মিত নিরীক্ষাধর্মী চলচ্চিত্র। এর পরিচালক মুহাম্মদ সাজ্জাদ হোসেন ও আরাফাতুল কবির রিজভী।
১৯৫৬ থেকে ২০১১ সাল পর্যন্ত দেশের চলচ্চিত্রের দীর্ঘ পথপরিক্রমার বিষয়ে নির্মাতারা নিজস্ব গবেষণার সঙ্গে তুলে ধরা হয়েছে চলচ্চিত্র অঙ্গনের কয়েক দশকের প্রতিনিধিত্বমূলক নির্মাতাদের বক্তব্য। চলচ্চিত্রের ইতিহাস ও ভাষা-সংস্কৃতির নানা দিক নিয়ে ১৯ জন চলচ্চিত্র নির্মাতার সাক্ষাত্কার স্থান পেয়েছে পর্যবেক্ষণমূলক এই চলচ্চিত্রে।
‘বাংলাদেশের চলচ্চিত্রের স্বরূপ সন্ধান’ বা সংক্ষেপে ‘স্বরূপ সন্ধান’ নামের নিরীক্ষাধর্মী এই চলচ্চিত্রের দৈর্ঘ্য ২৪৭ মিনিট। চলচ্চিত্রটি সম্পাদনা করেছেন আবু সুফিয়ান। এতে সিনেমাটোগ্রাফার হিসেবে কাজ করেছেন কামরুজ্জামান ফিরোজ ও মুহাম্মদ সাজ্জাদ হোসেন।
‘স্বরূপ সন্ধান’-এর অন্যতম নির্মাতা মুহাম্মদ সাজ্জাদ হোসেন বলেছেন, ‘চলচ্চিত্রের ইতিহাস এবং এর নানা গতি-প্রকৃতি নিয়ে গবেষণা করতে গিয়ে আমরা দেখেছি, মূলত সামরিক শাসন ও গণতান্ত্রিক শাসনামলসহ নানা রাজনৈতিক পট-পরিবর্তনের সঙ্গে সঙ্গে পালটে গেছে চলচ্চিত্রের ভাষা ও সংস্কৃতির ধারা।’ তিনি জানান, পাকিস্তান আমল এবং স্বাধীন বাংলাদেশে চলচ্চিত্রের গতি-প্রকৃতিকে কয়েকটি পর্বে ভাগ করে এই সেই পর্বের চলচ্চিত্র ভাষা ও ধারাকে তুলে ধরা হয়েছে ‘স্বরূপ সন্ধান’-এ। বিভিন্ন সময়ে দেশের রাজনৈতিক-সাংস্কৃতিক আন্দোলন, সংগ্রাম এবং বিভিন্ন শাসনামলের সরাসরি প্রভাব পড়েছে সেই সময়ের চলচ্চিত্রে।
‘স্বরূপ সন্ধান’ চলচ্চিত্রটিতে ইতিহাসক্রম অনুযায়ী উপস্থাপিত এই পর্বগুলো হলো— প্রতিবাদ পর্ব (১৯৫৬-৭০), প্রতিরোধ পর্ব (১৯৭১), আবেগ পর্ব (১৯৭২-৭৫), সম্ভাবনা পর্ব (১৯৭৬-৯৮), স্বপ্নভঙ্গ পর্ব (১৯৯৩-২০০৭) এবং বিনির্মাণ পর্ব (১৯৯৯-২০১১)।
স্বরূপ সন্ধানের জন্য বাংলাদেশের চলচ্চিত্র নিয়ে মতামত দিয়েছেন প্রয়াত পরিচালক সুভাষ দত্ত, আমজাদ হোসেন, চাষী নজরুল ইসলাম, নাসির উদ্দিন ইউসুফ, তানভীর মোকাম্মেল, মোরশেদুল ইসলাম, নারগিস আক্তার, কাজী হায়াৎ, ফৌজিয়া খানসহ আরও অনেকে।
প্রযোজনা সংস্থা ‘অন্বেষা’র ব্যানারে নির্মিত প্রামাণ্যচিত্রটির সংগীত পরিচালনা করেছেন দিদারুল করিম ও রবিন্স চৌধুরী এবং গানে কণ্ঠ দিয়েছেন ভাগীরথ মালো।
চলচ্চিত্রে অন্যতম পরিচালক মুহাম্মদ সাজ্জাদ হোসেন দীর্ঘদিন ধরেই চলচ্চিত্রসহ দৃশ্যশিল্পের নানা মাধ্যম নিয়ে গবেষণা ও পাঠদান করেছেন। পেশাদার সাংবাদিকতায় কর্মরত ছিলেন একটি বেসরকারি টেলিভিশনের প্রধান আলোকচিত্রী হিসেবে। বর্তমানে ইউনিভার্সিটি অব লিবারেল আর্টসের মিডিয়া স্টাডিজ অ্যান্ড জার্নালিজমের ফ্যাকাল্টি সদস্য। অপর পরিচালক আরাফাতুল কবির রিজভী চলচ্চিত্র সংসদ আন্দোলনের একজন সক্রিয় কর্মী এবং চলচ্চিত্র নির্মাতা হিসেবে কাজ করছেন।
ইউসি বার্কলে কলেজ অব কেমিস্ট্রি
ইউসি বার্কলে কলেজ অব কেমিস্ট্রি হলো ইউনিভার্সিটি অব ক্যালিফোর্নিয়া, বার্কলে এর ১৪টি স্কুল ও কলেজের মধ্যে অন্যতম। 
এর রসায়ন বিভাগ বিশ্বের অন্যতম বৃহৎ এবং উৎপাদনশীল, যেখান থেকে প্রতি বছর প্রায় ৮০ জন শিক্ষার্থী ডক্টরেট ডিগ্রি লাভ করে। সিবোরজিয়াম মৌলটি এই এই বিভাগের সাবেক চেয়ারম্যান গ্লেন থিওডোর সিবোর্গ এর নামে নামকরণ করা হয়েছে।
এই কলেজ তিনটি উপস্নাতক ডিগ্রি প্রদান করে : কেমিকৌশল, রসায়ন এবং কেমিক্যাল বায়োলজি।
কলেজের বর্তমান শিক্ষকবৃন্দের মধ্যে রয়েছে ন্যাশনাল অ্যাকাডেমি অব ইঞ্জিনিয়ারিং এর ১০ জন সদস্য, ন্যাশনাল অ্যাকাডেমি অব সায়েন্সেস এর ২৮ জন সদস্য এবং আমেরিকান অ্যাকাডেমি অব আর্টস অ্যান্ড সায়েন্সেস এর ৩৩ জন সদস্য। শিক্ষকবৃন্দের মধ্যে ৩ জন ন্যাশনাল মেডেল অব সায়েন্স বিজয়ী রয়েছেন।
মাধ্যমিক ও উচ্চ মাধ্যমিক শিক্ষা বোর্ড, ঢাকা
মাধ্যমিক ও উচ্চ মাধ্যমিক শিক্ষা বোর্ড, ঢাকা বাংলাদেশের ঢাকা বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯২১ সালে বাংলাদেশের ঢাকা জেলায় প্রতিষ্ঠিত হয়। ঢাকার বকশিবাজার এলাকায় জয়নাগ সড়কে এর বর্তমান দাপ্তরিক ভবন অবস্থিত।
বোর্ডের অর্ডিন্যান্স অনুসারে, ঢাকা জেলার মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের সপ্তদশ সংশোধনী দ্বারা দ্বায়িত্বপ্রাপ্ত।
বাকের ভাই
বাকের ভাই () হচ্ছে হুমায়ুন আহমেদের রচনায় বরকত উল্লাহ্‌র পরিচালনায় পরিচালিত ধারাবাহিক কোথাও কেউ নেই এর প্রধান চরিত্র, যা ১৯৯০ সালে বাংলাদেশ টেলিভিশনে প্রচারিত হয়েছিল এবং ব্যাপক জনপ্রিয়তা লাভ করেছিল।
১৯৯৩ সালের ২১ সেপ্টেম্বর, আদালতের রায়ে ফাঁসি কার্যকর করা হয় বাকের নামে একজন মাস্তানের। মজার ব্যাপার হচ্ছে এটি সত্যিকারের কোনো ঘটনা নয়। বাংলাদেশ টেলিভিশনে প্রচারিত ‘কোথাও কেউ নেই’ ধারাবাহিকের প্রধান চরিত্র বাকের যে তার পরোপকারী স্বভাবের কারণে এলাকার লোকজনের কাছে 'বাকের ভাই' হিসেবে পরিচিত।
তার এই ফাঁসি দেয়ার ঘটনাকে কেন্দ্র করে দর্শকদের মাঝে তীব্র প্রতিক্রিয়ার সৃষ্টি হয়। উপমহাদেশে বিভিন্ন সময় বিভিন্ন সাহিত্যিক কর্ম বা সাহিত্য থেকে উঠে আসা কাল্পনিক চরিত্র নিয়ে নানা সময়ে আলোড়ন দেখা গেলেও বাকের ভাইয়ের ফাঁসি দেয়ার ঘটনাকে ঘিরে দর্শকদের মাঝে যে তীব্র প্রতিক্রিয়া তৈরি হয়েছিল তাকে এর সাথে সংশ্লিষ্ট লোকজনই মনে করছেন বিরল এবং বিস্ময়কর।
বাকের ভাই চরিত্রের অভিনেতা আসাদুজ্জামান নূর বলেন, ধারাবাহিকের শেষ পর্ব প্রচারের দিনটিতে ঢাকার চেহারা যেন কারফিউর মতো রূপ নিয়েছিল। বাকের ভাইর ফাঁসি হয় যার সাক্ষ্য দেয়ার কারণে সেই খল চরিত্রের অভিনেতা আব্দুল কাদের বলেন, বাকের ভাইয়ের ফাঁসির প্রতিবাদে সৃষ্ট বিক্ষোভের মুখে তারা থানায় জিডিও করেছিলেন।
বাকের ভাইয়ের কুলখানির নিমন্ত্রণও পেয়েছিলেন বলে জানান মি. কাদের। দেশের বিভিন্ন জায়গায় বাকের ভাইর ফাঁসির প্রতিবাদে মিছিল সমাবেশ হয়েছিল। ঢাকা বিশ্ববিদ্যালয়ের ছাত্র মোর্শেদ নোমান বর্ণনা করেন সেই অভিজ্ঞতার কথা। আর নাট্যকার হুমায়ূন আহমেদ দর্শকদের এমন প্রতিক্রিয়ায় বিস্ময় প্রকাশ করেন৷
আবদুল্লাহ ইবনে আবদুল মুত্তালিব
আবদুল্লাহ ইবনে আবদুল মুত্তালিব (; ; ৫৪৫ – ৫৭০) ছিলেন ইসলাম ধর্মের প্রবর্তক মুহাম্মদ-এর পিতা; মুহাম্মদ তার এবং তার স্ত্রী আমিনার একমাত্র সন্তান। পুত্রের জন্মের পূর্বেই তিনি মৃত্যুবরণ করেন।
তার বাবার দাদা কুসাই ইবনে কিলাবের ভাই যোহরা ইবনে কিলাবের নাতি ওয়াহাব ইবনে আব্দুল মুনাফের মেয়ে আমিনাকে তার বাবা তার জন্য পছন্দ করেন।
তার নাম "আব্দুল্লাহ"; এর অর্থঃ "আল্লাহর বান্দা"।
ভোক্তা
ভোক্তা হচ্ছেন এক বা একাধিক মানুষ, যারা কোন পন্যের চুড়ান্ত ভোগ সম্পন্ন করে। ভোক্তা একটি পন্যের শেষ ব্যবহার নিশ্চিত করে থাকেন এবং সাধারনত ব্যবহারের ফলে একটি পন্যের পরবর্তী পর্যায়ের কোন উন্নয়ন ঘটান না।
অর্থনীতিতে যে ব্যক্তি ভোগ করে তিনিই ভোক্তা। কোনো অবাধ সহজলভ্য দ্রব্য ছাড়া অন্য সব দ্রব্য ভোগ করার জন্য যে ব্যক্তি অর্থ ব্যয় করতে প্রস্তুত থাকে তাকে ভোক্তা বলা হয়। ভোক্তারা একটি দেশের অর্থনৈতিক ব্যবস্থায় গুরুত্বপূর্ণ ভূমিকা পালন করে। ভোক্তার চাহিদা ছাড়া, উত্পাদকদের উত্পাদনের মূল প্রেরণার একটি চাবিকাঠি হারাবে তা হল: ভোক্তাদের কাছে বিক্রি। ভোক্তা এছাড়াও বিতরণের শৃঙ্খলের একটি অংশ।
বিউরেন হেনড্রিক্স
বিউরেন এরিক হেনড্রিক্স (জন্ম: ৮ জুন, ১৯৯০) হলেন একজন দক্ষিণ আফ্রিকান ক্রিকেটার যিনি বর্তমানে কেপ কোবরাস দলের হয়ে খেলছেন। তিনি ভয়ঙ্কর গতি উত্পাদনকারী সক্ষম একজন বা-হাতি ফাস্ট বোলার এবং কোবরাস ও তার নেটিভ পশ্চিম প্রদেশ ক্রিকেট দলে উভয় দলে সাফল্য অর্জন করেছেন।
২০১২/১৩ মৌসুমের প্রথম শ্রেণীর ক্রিকেটে তিনি ৭ ম্যাচে ৩৫ উইকেট লাভ করেন, যার পরিপ্রেক্ষিতে তিনি আন্তর্জাতিক পর্যায়ে খেলার সুযোগ লাভ করেন। তিনি প্রেটোরিয়ায় দক্ষিণ আফ্রিকা এ দলের হয়ে শীতকালীন পারফরমেন্স ভারত এ দলের বিরুদ্ধে ম্যাচ জয়ী ১১ উইকেট লাভ করেন। যার পরিপ্রিক্ষিত তিনি ইন্ডিয়ান প্রিমিয়ার লীগ ক্রিকেট প্রতিযোগিতায় "কিংস এলেভেন পাঞ্জাবের" হয়ে ভারতীয় রুপি ১.৮ কোটির বিনিময়ে ২০১৪ সালে খেলবেন।
বিউরেনের ২০১৪ সালের মার্চে অস্ট্রেলিয়ার বিরুদ্ধে দ্বিতীয় ম্যাচে তার টুয়েন্টি২০ আন্তর্জাতিক ক্রিকেট প্রতিযোগীতায় অভিষেক হয়।
ররি ক্লেইনভেল্ট
ররি কেইথ ক্লেইনভেল্ট (জন্ম: ১৫ মার্চ ১৯৮৩ কেপ টাউন, কেপ প্রদেশ, দক্ষিণ আফ্রিকা) হলেন একজন সাউথ আফ্রিকান ক্রিকেটার। তিনি ২০০৮ সালের ৫ নভেম্বর জোহানেসবার্গে বাংলাদেশ এর বিরুদ্ধে টুয়েন্টি২০ আন্তর্জাতিক ক্রিকেট প্রতিযোগিতায় আন্তর্জাতিকভাবে আত্মপ্রকাশ করেন।
ক্লেইনভেল্টকে ২০১২ সালের জানুয়ারীতে শ্রীলংকায় খেলতে ওয়ানডে স্কোয়াড নাম ঘোষণা করা হয়। কিন্তু তিনি আঘাতপ্রাপ্ত হওয়ার কারনে কোন খেলাতে অংশগ্রহণ করতে পারেননি। দুই মাস পরে তিনি মারিজুনায় ইতিবাচক বলে বিবেচিত হন এবং অবিলম্বে কোবরাসের টি২০ প্রচারণা থেকে বাদ পড়েন।
সবশেষে অস্ট্রেলিয়ার বিরুদ্ধে ড্র ম্যাচের মাধ্যমে ২০১২ সালের ৯ নভেম্বরে টেস্ট ক্রিকেটে অভিষেক হয়।
রক্তাক্ত বাংলা
রক্তাক্ত বাংলা মম চলচ্চিত্রের প্রথম প্রযোজনায় এবং মমতাজ আলীর পরিকল্পনা ও পরিচালনায় বাংলাদেশ চলচ্চিত্র উন্নয়ন সংস্থায় গৃহীত, মুদ্রিত ও পরিস্ফূটিত মুক্তিযুদ্ধ ভিত্তিক একটি চলচ্চিত্র। চলচ্চিত্রটির মূল কাহিনী রত্না চ্যাটার্জীর; এবং চিত্রনাট্য ও সংলাপ রচনা করেন শান্তি কুমার চ্যাটার্জী। শ্রেষ্ঠাংশে ছিলেন বিশ্বজিৎ, কবরী, মুস্তফা, সুলতানা, জয়নাল ও খলীল। এটি মুক্তি পায় ১৯৭২ সালে। চলচ্চিত্রর চিত্রগ্রহণ করেন সাধন রায় ও এম.এ মোবিন এবং শব্দগ্রহণ করেন মোজাম্মেল হক আর সম্পূর্ণ চলচ্চিত্রর সম্পাদনা করেন বুলবুল চৌধুরী।
এই চলচিত্রটির আবহ সঙ্গীত পরিবেশনা করেছে আলাউদ্দিন লিটল অর্কেষ্ট্রা। এছাড়া অন্যান্য গানে কণ্ঠ দিয়েছেন লতা মুঙ্গেশকর, মান্না দে ও সবিতা চৌধুরী।
এই চলচ্চিত্রর অন্যান্য কলাকুশলীরা হলেন-
আকাশ কত দূরে
আকাশ কত দূরে ২০১৪ সালের ১৪ ফেব্রুয়ারিতে মুক্তিপ্রাপ্ত একটি বাংলাদেশী চলচ্চিত্র। ছবিটির কাহিনী, চিত্রনাট্য, সংলাপ ও গীত রচনা করেছেন জুলফিকার রাসেল। ছবিটি পরিচালনা করেন সামিয়া জামান; প্রযোজনা করে ইমপ্রেস টেলিফিল্ম ও ভার্সা মিডিয়া। ছবিটি বাংলাদেশ সরকারের অনুদানে নির্মিত। চলচ্চিত্রটিতে অভিনয় করেছেন রাজ্জাক, শর্মিলী আহমেদ, মোস্তফা প্রকাশ, ফারিয়া, মিশা সওদাগর, অঙ্কন প্রমুখ। এতে প্রধান চরিত্রে অভিনয় করেছেন ফারহানা শাহরিন ফারিয়া ও অঙ্কন। তাদের অভিনীত চরিত্রের নাম পরী ও বিচ্ছু।
জন্ম দিয়েই মা মারা যায় বিচ্ছুর। জন্ম-পরিচয়হীন সেই বাচ্চাকে দিয়ে আসা হল একটি এতিম খানায়। সেখান থেকে তাকে পাঠান হল আরেকটি এতিম খানায় যেখানে পড়াশোনার পাশাপাশি হাতের কাজও করান হয়। কিন্তু সে সেখানকার অতিমাত্রায় শাসনে ও অত্যাচারে অতীষ্ঠ হয়ে ওঠে। মানসিকভাবে বিপর্যস্ত বিচ্ছু সিদ্ধান্ত নেয় পালিয়ে যাওয়ার। বন্ধুর সহযোগিতায় সে দেয়াল টপকে পালিয়ে চলে আসে ঢাকায়। ঢাকায় এসে পথে দেখা হল বুলেট আর জসিম নামের দুটি ছেলের সাথে। বিচ্ছুকে তারা নিয়ে গেল ওস্তাদের (মিশা সওদাগর) কাছে। এভাবে বিচ্ছু অন্ধকার জগতে প্রবেশ করে। ওস্তাদের ঘনিষ্ঠ সহচর হয়ে ওঠে সে। এখানে পরি তাকে খুব স্নেহ করে। পরি বিয়ের নামে প্রতারণা করে বেড়ায়। এক অপারেশনে গিয়ে ধরা পড়ে বিচ্ছু। গাড়ির মালিক (রাজ্জাক) বিচ্ছুকে পুলিশের হাতে না দিয়ে নিজের বাসায় নিয়ে আসেন। বিচ্ছুর মধ্যে তিনি তাঁর ছেলের ছায়া খুঁজে পান। এদিকে পাতাগাঁও গ্রামে বিচ্ছুর খোঁজখবর নিয়ে তিনি জানতে পারেন বিচ্ছু তাঁরই নাতি। অপরদিকে পরী আরিফ নামের এক সাংবাদিকের সাথে বিয়ে নিয়ে প্রতারণার ফাঁদ পেতে নিজেই সেই ফাঁদে আটকে যায়। যার ফলে সেই সাংবাদিকের সহযোগিতায় পুলিশ তাদের আস্তানার খোঁজ পায় ও তাদের সবাইকে ধরে নিয়ে যায়। সবশেষে বিচ্ছু তার দাদুর কাছে ফিরে যায়।
এই চলচ্চিত্রে সঙ্গীত পরিচালনা করেছেন ইবরার টিপু ও বেলাল খান। বিভিন্ন গানে কণ্ঠ দিয়েছেন ইবরার টিপু, কণা, বেলাল খান, খেয়া, প্রান্তি প্রমুখ।
মিন্‌স্ক
মিন্‌স্ক ( ; , ; ", ") ভিস্লাস ও নায়ামিহা নদীর তীরে অবস্থিত বেলারুশের রাজধানী ও সর্ববৃহৎ নগর।
মাধ্যমিক ও উচ্চ মাধ্যমিক শিক্ষা বোর্ড, যশোর
মাধ্যমিক ও উচ্চ মাধ্যমিক শিক্ষা বোর্ড, যশোর বাংলাদেশের যশোর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৬৫ সালে বাংলাদেশের যশোর জেলায় প্রতিষ্ঠিত হয়। যশোর সদর থানা এলাকায় এর বর্তমান দাপ্তরিক ভবন অবস্থিত।
বোর্ডের অর্ডিন্যান্স অনুসারে, এটি যশোর জেলার মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) এবং পরবর্তীতে ৩০-০৯-১৯৬৯ তারিখে ৭২৬-শি নং সরকারী আদেশে ১৯৬৩ সালের অক্টোবর মাসে যশোর মাধ্যমিক ও উচ্চ মাধ্যমিক শিক্ষা বোর্ড স্থাপিত হয়।
ফ্যাবলেস উৎপাদন
ফ্যাবলেস উৎপাদন হার্ডওয়্যার ডিভাইস এবং অর্ধপরিবাহী চিপ নকশা করা এবং বিক্রয় করাকে বোঝায়।
The top 5 sales leaders for fabless companies in 2003 were:
The top 5 sales leaders for fabless companies in 2010 were:
The top 5 sales leaders for fabless companies in 2011 were:
এশিয়ান একাদশ একদিনের আন্তর্জাতিক ক্রিকেটারদের তালিকা
একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের ওডিআই মর্যাদাপ্রাপ্ত দুইটি দলের মধ্যকার আন্তর্জাতিক ক্রিকেট খেলা। টেস্ট ক্রিকেটের সাথে একদিনের আন্তর্জাতিকের প্রধান পার্থক্য হচ্ছে নির্দিষ্ট ওভার সংখ্যা ও প্রত্যেক দলের একটি মাত্র ইনিংস।
২০০৫ সালে সুনামিতে আক্রান্তদের সহায়তায় তহবিল সংগ্রহের উদ্দেশ্যে "বিশ্ব ক্রিকেট সুনামি আবেদন" নামে একটি ক্রিকেট খেলায় প্রতিদ্বন্দ্বিতার জন্য এসিসি এশিয়ান একাদশ ক্রিকেট দল গঠন করা হয়। এরপূর্বে ২০০৪ সালে ভারত মহাসাগরে ভূমিকম্পে সৃষ্ট প্রাকৃতিক দূর্যোগে আক্রান্তদের জন্যেও খেলা অনুষ্ঠিত হয়েছিল। এছাড়াও আফ্রিকান ক্রিকেট সংস্থা ও এশিয়ান ক্রিকেট কাউন্সিলের তহবিল বৃদ্ধির লক্ষ্যে এশীয় দলটি আফ্রিকান ক্রিকেট একাদশ দলের বিপক্ষে আফ্রো-এশিয়া কাপ প্রতিযোগিতায় নিয়মিতভাবে প্রতিদ্বন্দ্বিতা করে আসছে। ২০০৫ সালে আফ্রো-এশিয়া কাপের উদ্বোধনী আসর দক্ষিণ আফ্রিকায় বসে এবং দ্বিতীয়টি ২০০৭ সালে অনুষ্ঠিত হয়।
৮ জুলাই, ২০০৭ তারিখে অনুষ্ঠিত আফ্রো-এশিয়া কাপের পর এ পরিসংখ্যান তৈরি করা হয়েছে:
জাতীয় শিক্ষাক্রম ও পাঠ্যপুস্তক বোর্ড
জাতীয় শিক্ষাক্রম ও পাঠ্যপুস্তক বোর্ড অথবা এনসিটিবি বাংলাদেশের শিক্ষা মন্ত্রণালয়ের অধীনে মাধ্যমিক ও উচ্চ মাধ্যমিক পর্যায়ের শিক্ষা ব্যবস্থা পরিচালনার জন্যে গঠিত স্বায়ত্তশাসিত প্রতিষ্ঠান। বাংলাদেশের সব সরকারী বিদ্যালয় এনসিটিবির আওতায় রয়েছে। প্রতিবছর ১ম থেকে ১০ম শ্রেণীর শিক্ষার্থীদের মধ্যে বিনামূল্যে বোর্ড বই বিতরণ করা হয়।
১৯৪৭ সালে ভারত বিভাগের পর পাঠ্যবই তৈরির উদ্দেশ্যকে সামনে রেখে “পূর্ববঙ্গ স্কুল টেকস্টবুক কমিটি” গঠিত হয়। পরবর্তিতে ১৯৫৪ সালে টেকস্ট বুক আইন পাশ হয় এবং সেই আইন অনুযায়ী “স্কুল টেকস্টবুক বোর্ড” নামে একটি স্বায়ত্তশাসিত প্রতিষ্ঠান গঠিত হয়। পরবর্তীতে ১৯৫৬, ১৯৬১ এবং ১৯৬৩ সালে এই প্রতিষ্ঠানটি বিভিন্নভাবে পুনর্গঠিত হয়। বাংলাদেশের স্বাধীনতার পর ১৯৭২ সাল থেকে ১৯৭৭ সাল পর্যন্ত “বাংলাদেশ স্কুল টেকস্টবুক বোর্ড” কর্তৃক ১ম থেকে ১০ম শ্রেণির সকল বিষয়ের সকল পাঠ্যপুস্তক নবজাত রাষ্ট্রের প্রয়োজন অনুযায়ী সংশোধন, পরিমার্জন ও পুনর্লিখন কাজ করে। ১৯৭৮ সাল থেকে শিক্ষাক্রমের উপর ভিত্তি করে পাঠপুস্তক প্রণয়নের কাজ শুরু করে। ১৯৮১ সালে শিক্ষাক্রম প্রণয়নের জন্য “জাতীয় শিক্ষাক্রম উন্নয়ন কেন্দ্র (এনসিডিসি)” নামে পৃথক একটি প্রতিষ্ঠান শিক্ষাক্রম উন্নয়নের জন্য প্রতিষ্ঠিত হয়। শিক্ষাক্রম ও পাঠ্যপুস্তক প্রণয়নের কাজে সমন্বয় সাধনের জন্য পরবর্তিতে ১৯৮৩ সালে বাংলাদেশ স্কুল টেকস্টবুক বোর্ড এবং জাতীয় শিক্ষাক্রম উন্নয়ন কেন্দ্রকে একীভূত করণের মাধ্যমে “জাতীয় শিক্ষাক্রম ও পাঠ্যপুস্তক বোর্ড” গঠিত হয়।
রাশা
রাশা মুহম্মদ জাফর ইকবাল রচিত একটি কিশোর উপন্যাস যা ২০১০ সালে তাম্রলিপি প্রকাশনা থেকে প্রকাশিত হয়।
বইটির মূল চরিত্র রাশা নামের অষ্টম শ্রেণী পড়ুয়া একটি মেয়ে। অসম্ভব রকমের মেধাবী এই মেয়েটির আসল নাম ছিল রাইসা। পড়ত ঢাকার একটা নামকরা স্কুলে। মুখস্থ বিদ্যার চেয়ে বুঝেশুনে পড়াতেই তার বেশি আগ্রহ। তার এক সহপাঠী তার নাম নিয়ে একটা বিদ্রূপাত্মক কবিতা লিখলে সে নিজেই তার নাম পরিবর্তন করে রাশা রেখে ফেলে। মেধাবী এই ছাত্রীর বাসার পরিবেশ খুব একটা ভাল ছিল না। তার আব্বু আম্মু প্রায়ই ঝগড়া করত যা রাশার মনে প্রচণ্ড প্রভাব ফেলে। আর এর প্রতিক্রিয়ায় তার পড়াশোনা ক্ষতিগ্রস্থ হচ্ছিল। একসময় তার আব্বু আম্মুর মধ্যে বিচ্ছেদ হয়ে যায়। এরপর তারা দুজনেই আরেকটি বিয়ে করে বিদেশে চলে যায়। এই অবস্থায় রাশার মাথায় যেন আকাশ ভেঙ্গে পড়ে। অবশেষে তার ঠাঁই হয় গ্রামের বাড়িতে তার পাগলী নানির কাছে। 
শুরু হয় রাশার নতুন জীবন। পাগলী নানিই এখন তার একমাত্র সম্বল। মুক্তিযুদ্ধে স্বামী হারানো বৃদ্ধা নানিকে নিয়েই শুরু হয় তার নতুন সংসার। তাকে পেয়ে তার নানিও নতুন করে বেঁচে থাকার প্রেরণা খুঁজে পান। প্রথম দিকে গ্রামের পরিবেশের সাথে মানিয়ে নিতে সমস্যা হলেও রাশা একসময় খাপ খাইয়ে নেয়। তার কিছু বন্ধুও তৈরি হয় গ্রামে- জয়নব, মতি, জিতু। আব্বু-আম্মুর বিচ্ছেদে বিধ্বস্ত রাশা নতুন করে জীবন কে সাজিয়ে নেয়। নিজের প্রচেষ্টায় সে গ্রামের স্কুলে ভর্তি হয়, যে স্কুলটির নামকরণ করা হয়েছিল একজন রাজাকারের নামে। তার নানা আজিজ মাষ্টার একজন বীর মুক্তিযোদ্ধা, তাই সে ব্যাপারটি মেনে নিতে পারেনি। এছাড়াও তার নানার বন্ধু মুক্তিযোদ্ধা সালাম নানা আর গৌরাঙ্গ ঘরামির সাথে তার পরিচয় হয়, যিনি রাশা আর তার বন্ধুদের বর্ষাকালে স্কুলে যাওয়ার জন্য নৌকা বানিয়ে দেন। 
একদিন মতি তাকে একটা পেপার মুড়ে কিছু খাতা এনে দেয়। রাশা খবরের কাগজটা উল্টে-পাল্টে দেখতে গিয়ে দশটা প্রস্নসহ সায়েন্স অলিম্পিয়াডের একটা বিজ্ঞাপন দেখতে পায়। সে ওই দশটা প্রশ্নের সঠিক উত্তর লিখে পাঠিয়ে জাতীয় পর্যায়ে অংশগ্রহণের সুযোগ পেয়ে যায়। সায়েন্স অলিম্পিয়াডে স্কুলের নাম লিখতে বলা হলেও সে লিখেনি। আর সে জন্যই স্কুল পড়ুয়া রাশা কলেজের ছাত্রছাত্রীদের চাইতে বেশি নম্বর পেয়েও সায়েন্স অলিম্পিয়াডে বিজয়ী হতে পারেনি। কিন্তু এতে সে বিন্দুমাত্র পরাজিত বোধ করেনি। বরং নিজেকে মূল্যবোধের পরীক্ষায় জয়ী হিসেবেই প্রমাণ করেছে। অবশ্য প্রধান অতিথি হিসেবে উপস্থিত মন্ত্রী মহোদয় তাকে যথাযোগ্য পুরস্কার দেন- তার স্কুলের নাম পরিবর্তনের ব্যবস্থা করে দেন। 
আর এতে ক্ষিপ্ত হয়ে রাজাকার আহাদ আলী রাশার উপর প্রতিশোধ নিতে যায়। সে রাশাকে ধরে নিয়ে যায় পানিতে ডুবিয়ে মারার জন্য। কিন্তু রাশা তার বুদ্ধিমত্তার সাহায্যে পালিয়ে যায় এবং পুলিশের কাছে আহাদ আলীর সকল কুকীর্তির কথা ফাঁস করে দেয়। এভাবেই বুদ্ধির জোরে রাশা তার নানার হত্যাকারী রাজাকারকে বিচারের সম্মুখীন করে।
ইউয়ান ৎসে লি
ইউয়ান ৎসে লি একজন তাইওয়ানি রসায়নবিজ্ঞানী। তিনি প্রথম তাইওয়ানি নোবেল বিজয়ী। তিনি ১৯৮৬ সালে ডাডলি হের্শবাখ ও জন চার্লস পোলানি এর সাথে রসায়নে নোবেল পুরস্কার লাভ করেন।
লি ন্যাশনাল তাইওয়ান ইউনিভার্সিটি থেকে ১৯৫৯ সালে বিএসসি ডিগ্রি অর্জন করেন। তিনি ন্যাশনাল সিং হুয়া ইউনিভার্সিটি থেকে ১৯৬১ সালে এমএস এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে পিএইচডি ডিগ্রি অর্জন করেন। তিনি ১৯৬৮ সালে শিকাগো বিশ্ববিদ্যালয় এ শিক্ষক হিসেবে যোগদান করেন। তিনি ১৯৭৪ সালে ইউনিভার্সিটি অব ক্যালিফোর্নিয়া, বার্কলেতে রসায়নের অধ্যাপক এবং লরেন্স বার্কলি ন্যাশনাল ল্যাবরেটরি এর প্রিন্সিপাল ইনভেস্টিগেটর হিসেবে যোগদান করেন।
২০১৪ এশিয়ান গেমস
২০১৪ এশিয়ান গেমস এশিয়া অলিম্পিক কাউন্সিল (ওসিএ)-এর পরিচালনায় এশিয়ার সর্ববৃহৎ ক্রীড়া বিষয়। আনুষ্ঠানিকভাবে প্রতিযোগিতাটি ১৭শ এশিয়াড নামে হিসেবে পরিচিত। দক্ষিণ কোরিয়ার ইনছন এলাকায় ১৯ সেপ্টেম্বর থেকে ৪ অক্টোবর, ২০১৪ তারিখ পর্যন্ত অনুষ্ঠিত হয়। সর্বমোট ৩৬ ক্রীড়া ও বিভাগের ৪৩৭টি বিষয়ে ক্রীড়াবিদগণ একে-অপরের বিপক্ষে প্রতিদ্বন্দ্বিতা করেন। ১৭ এপ্রিল, ২০০৭ তারিখে ক্রীড়া প্রতিযোগিতা আয়োজনে ভারতের দিল্লির আগ্রহকে পাশ কাটিয়ে ইঞ্চিয়নকে স্বাগতিকের মর্যাদা দেয়া হয়। ১৯৮৬ সালে সিউল ও ২০০২ সালে বুসানের পর ইঞ্চিয়ন দক্ষিণ কোরিয়ার তৃতীয় স্বাগতিক শহরের মর্যাদা পায়।
ক্রীড়া পরিচালনার জন্য আনুমানিক $১.৬২ বিলিয়ন মার্কিন ডলার ব্যয় ধার্য্য করা হয়। তন্মধ্যে ১৯% ইঞ্চিয়ন সরকার ও ৭৮.৯% কোরীয় সরকার বহন করে। সমগ্র বাজেটের $১.৩৯ বিলিয়ন মার্কিন ডলার মাঠের নির্মাণ ও অবকাঠামোগত উন্নয়নে ব্যয় হয়। এছাড়াও $১১ মিলিয়ন মার্কিন ডলার অনুশীলনী মাঠ নির্মাণ ও রক্ষণাবেক্ষনে ব্যয় হয়। $১০৩ মিলিয়ন মার্কিন ডলার রাস্তা ও পরিবহন প্রকল্পে খরচ হয়। এপ্রিল, ২০১২ সালে এক প্রতিবেদনে প্রকাশ পায় যে, ঋণ বৃদ্ধিতে নগরটি আর্থিক চাপের মধ্যে পড়েছে। আইএজিওসি আশাবাদী যে, ১৫,০০০ ক্রীড়াবিদের মধ্য থেকে ২,০২৫ ক্রীড়াবিদকে বিনা ভাড়ায় পরিবহণ ও সাজসজ্জ্বার দায়িত্ব নেয়ায় $৩৪ মিলিয়ন মার্কিন ডলার অর্থ সাশ্রয় ঘটবে।
অংশগ্রহণকারী সকল জাতীয় অলিম্পিক কাউন্সিলের তালিকা নিম্নে দেয়া হয়েছে। বন্ধনীতে অংশগ্রহণকারী দেশের প্রতিযোগীর সংখ্যা উল্লেখ করা হলো।
এ্যারন ফাঙ্গিসো
এ্যারন এমফো ফাঙ্গিসো (জন্ম: ২১ জানুয়ারি ১৯৮৪) হলেন একজন দক্ষিণ আফ্রিকান ক্রিকেটার যিনি বর্তমানে হিগভেল্ড লায়ন্স দলের হয়ে খেলছেন। তিনি একজন ধীরগতির বা-হাতি অর্থডক্স বোলার।
তিনি নিউজিল্যান্ড দলের বিরুদ্ধে টুয়েন্টি২০ আন্তর্জাতিক ম্যাচে ২০১২ সালের ২৩ ডিসেম্বর দক্ষিণ আফ্রিকার জাতীয় দলের হয়ে আন্তর্জাতিক ক্রিকেটে আত্মপ্রকাশ করেন। তিনি চার ওভার বলে (২৪ বলে) ৪২ রান খরচ করেন।
কাইল এ্যাবট
কাইল জন এ্যাবট (জন্ম: ১৮ জুনা ১৯৮৭) হলেন একজন দক্ষিণ আফ্রিকান প্রথম-শ্রেণীর ক্রিকেট খেলোয়াড় যিনি বর্তমানে ডলফিন ক্রিকেট দলের হয়ে ঘরোয়া ক্রিকেট খেলছেন। তিনি একজন ডান-হাতি ফাস্ট মিডিয়াম বোলার। এছাড়াও তিনি দক্ষিণ আফ্রিকা এ ক্রিকেট দলের হয়ে খেলেছেন।
কাইলকে ২০১৩ সালের ফেব্রুয়ারিতে পাকিস্তানের বিরুদ্ধে তৃতীয় টেস্ট এর জন্য দক্ষিণ আফ্রিকা জাতীয় ক্রিকেট দলের আহত জ্যাক ক্যালিস এর বদলি খেলোয়াড় হিসেবে তার নাম ঘোষণা করা হয়। তিনি ফেব্রুয়ারি ২০১৩ তারিখে পাকিস্তানের বিরুদ্ধে ৩য় টেস্টে অভিষেক ম্যাচে সাত উইকেট দখল করেন। এটিই ছিল টেস্ট ক্রিকেটের ইতিহাসে একজন অভিষেক হওয়া খেলোয়াড়ের জন্য সর্বকালের নবম সেরা বোলিং পরিসংখ্যান।
২০০৬ এবং ২০০৭ সালে কাইল ক্লেভেডন ক্রিকেট ক্লাব নামক একটি ইংরেজি সমুদ্রতীরবর্তী শহরে ক্রিকেট ম্যাচ খেলেছেন, এটি ছিল সোমারসেট সিসিসি স্বীকৃত এবং যেখানে তিনি তাদের দ্বিতীয় দলের হয়ে প্রতিনিধিত্ব করেন।